
BUDSKAB 


AF  ÆLDSTE  FRANKLIN  D.  RICHARDS 
assistent  til  De  tolvs  Råd 


Den  engelske  forfatter,  Charles  Dickens"1  skrev:  „Vi  bærer  de  lænker,  vi  sme- 
der i  livet."  —  Hvor  sandt  er  det  ikke,  og  hvor  vigtigt  er  det  ikke  at  smede  en 
lænke,  der  skaffer  et  rigt  og  udbytterigt  liv  —  og  huske,  at  vanens  bittesmå 
lænker  almindeligvis  er  for  små  ti!,  at  man  kan  føle  dem,  førend  de  bliver  for 
stærke  til,  at  man  kan  bryde  dem. 

Når  man  smeder  en  stærk  kæde  i  livet,  kan  den  vane  at  være  ærlig  meget  vel 
blive  een  af  de  mest  strålende  og  stærkeste  led. 

Der  ligger  en  stor  kraft  i  at  koncentrere  sin  opmærksomhed  om  et  ideal  eller 
princip  som  ærlighed.  Men  i  manges  sind  er  ærlighedens  virkelige  betydning 
som  moralsk  værdi  blevet  skrækkeligt  forvrænget. 

Når  vi  tænker  på  ærlighed,  tænker  vi  måske  først  på  vort  forhold  til  andre,  men 
i  mange  henseender  er  det  vigtigere  at  være  ærlig  mod  sig  selv. 
I  skuespillet,  Hamlet,  lader  Shakespeare  figuren  Polonius  sige  til  sin  søn.  Laer- 
tes: Men  fremfor  alt,  vær  sanddru  mod  dig  selv,  da  følger  vist,  som  natten 
følger  dag,  at  du  ikke  kan  være  falsk  mod  nogen."  (1.  akt,  3.  scene.) 
Når  man  godtager  den  standard  at  være  ærlig  over  for  sig  selv  og  beslutter 
sig  til  at  være  det,  har  man  taget  et  enormt  skridt  fremad  mod  lykke  og  succes. 
Når  man  er  ærlig  mod  sig  selv,  kan  man  ikke  være  troløs  mod  sin  familie, 
uærlig  over  for  sin  arbejdsgiver  eller  illoyal  mod  Gud  eller  fædreland.  O 

1     Charles  Dickens  —  engelsk  romanforfatter,   1812 — 1870. 

Præstedømmet,  blev  bragt  ved  Præstedømmets 
møde  på  Kirkens  141.  årskonference. 


Jeg  anråber  Kirken  og 
alle  dens  medlemmer  om 
at  give  afkald  på  verdens 
onde  ting." 


Vort  ansvar  som  bærere  af  Præstedømmet 

PRÆSIDENT  JOSEPH  FIELDING  SMITH,  præsident  for  Jesu  Kristi  Kirke  af  Sidste  Dages  Hellige 


Kære  brødre  i  Præstedømmet: 
Jeg  hilser  jer  i  aften  som  husfæller  i  troens 
hus,  som  brødre  i  Guds  Rige,  som  bærer  af 
Det  hellige  Præstedømme.  Jeg  indbyder  jer 
til  sammen  med  mig  at  overveje  nogle  al- 
vorlige ansvar,  der  påhviler  os,  fordi  vi  sid- 
der inde  med  Herrens  guddommelige  fuld- 
magt. 

Vi  er  Herrens  befuldmægtigede;  vi  repræ- 
senterer Ham;  Han  har  givet  os  myndighed, 
der  sætter  os  i  stand  til  at  udføre  alt,  hvad 
der  er  nødvendigt  for  at  frelse  os  så  vel  som 
Hans  andre  børn  i  verden. 
Vi  er  Herren  Jesu  Kristi  repræsentanter. 
Vort  hverv  er  at  repræsentere  Ham.  Vi  er 
beordret  til  at  prædike  Hans  Evangelium,  at 
udføre  frelsens  ordinanser,  at  velsigne  men- 
neskeheden, at  helbrede  de  syge  og  måske 
udføre  mirakler,  at  gøre  det,  Han  ville  have 
gjort,  hvis  Han  havde  været  personligt  til- 
stede —  og  alt  dette,  fordi  vi  bærer  Det  hel- 
lige Præstedømme. 

Som  Herrens  befuldmægtigede  er  vi  af 
Hans  lov  bundne  til  at  gøre,  havd  Han  vil,  vi 
skal  gøre,  uanset  personlige  følelser  for  ver- 
dens lokkemidler.  Af  os  selv  har  vi  intet 
frelsesbudskab,  ingen  lære  om  tro,  vi  kan 
give,  ingen  kraft  til  at  døbe,  ordinere  eller 
besegle  for  evigheden.  Alle  disse  ting  kom- 
mer fra  Herren,  og  hvad  som  helst,  vi  ud- 
fører i  den  retning,  er  resultat  af  overdraget 
myndighed. 

Når  vi  slutter  os  til  Kirken  og  modtager 
Præstedømmet,  ventes  det  af  os,  at  vi  giver 


afkald  på  mange  af  verdens  skikke  og  lever, 
som  det  sømmer  sig  hellige.  (Se  Rom.  16:2). 
Vi  skal  ikke  længere  klæde  os  eller  tale 
eller  optræde  eller  bare  tænke,  som  andre 
alt  for  ofte  gør.  Mange  i  verden  nyder  te, 
kaffe  og  spiritus  og  er  forfaldne  til  brugen 
af  stoffer.  Mange  bander,  er  vulgære  og 
usømmelige,  umoralske  og  lever  et  urent 
liv;  men  alle  disse  ting  bør  være  os  frem- 
mede. (Se  L  &  P  82:13).  Vi  er  Den  Allerhø- 
jestes  hellige.  Vi  bærer  Det  hellige  Præste- 
dømme. 

Til  det  gamle  Israel  sagde  Herren  ved  Mo- 
ses: „Hvis  I  nu  vil  lyde  min  røst  og  holde 
min  pagt,  så  skal  I  være  min  ejendom  blandt 
alle  folkene,  thi  mig  hører  hele  jorden  til,  og 
I  skal  blive  mig  et  kongerige  af  præster  og 
et  helligt  folk!  (Anden  Mosebog  19:5-6). 
Dette  løfte  gælder  også  os.  Hvis  vi  vil  van- 
dre på  dydens  og  hellighedens  stier,  vil  Her- 
ren udgyde  sine  velsignelser  over  os  i  en 
grad,  som  vi  aldrig  ville  have  troet  mulig. 
Vi  skal  i  sandhed  være,  som  Peter  udtrykte 
det,  „en  udvalgt  slægt,  et  kongeligt  præste- 
skab, et  helligt  folk,  et  ejendomsfolk."  (1. 
Peter  2:9).  Og  vi  vil  blive  et  ejendomsfolk, 
når  vi  ikke  er  som  de  mennesker,  der  ikke 
lever  op  til  disse  standarder. 
1  den  udstrækning,  hvori  vi  har  overvundet 
verden,  er  vi  allerede  et  helligt  folk  og  et 
ejendomsfolk.  Men  desværre  er  der  folk 
iblandt  os,  som  endnu  ikke  lever  i  overens- 
stemmelse med  Kirkens  standarder. 
Jeg  anråber  Kirken  og  alle  dens  medlemmer 

om  at  give  afkald  på  verdens  dårlige  ting. 
Vi  må  sky  ukyskhed  og  enhver  form  for 
umoral  som  pesten.  Vi  må  ikke  dæmme  op 
for  livets  kildevæld  ved  at  forebygge  børne- 
fødsler. Vi  må  ikke  gøre  os  skyldige  i  uret- 
færdige og  onde  aborthandlinger. 
Intet  medlem  af  Kirken  kan  godtages  som 
værende  velanset,  hvis  det  i  sin  livsførelse 
gør  oprør  mod  den  etablerede  sømmenlig- 
heds orden  og  lydighed  mod  loven.  Vi  kan 
ikke  gøre  oprør  mod  loven  og  samtidig  være 
i  harmoni  med  Herren,  for  Han  har  befalet 
os,  at  vi  skal  være  „den  bestående  øvrighed 
underdanige,  indtil  han  regerer,  som  har  ret 
dertil  .  .  ."  (L  &  P  58:22).  Og  i  nær  fremtid 
kommer  Han. 

Som  tjenere  for  Herren  har  Han  bestemt  at 
vi  skal  gå  på  den  sti,  Han  har  afmærket  for 
os.  Vi  bør  ikke  bare  ønske  at  gøre  og  sige 
det,  der  vil  behage  Ham;  men  vi  må  søge  at 
leve  således,  at  vort  liv  bliver  som  Hans. 
Han  har  selv  givet  os  det  fuldkomne  forbil- 
lede i  alle  ting  og  har  sagt  til  os:  „Følg  du 
mig!"  (Joh.  21:22).  Om  sine  nephitiske  dis- 
ciple spurgte  Han:  „Hvad  slags  mænd  bur- 
de I  da  ikke  være?"  og  svarede  derpå: 
„Sandelig  siger  jeg  jer  som  jeg  er."  (3.  Ne- 
phi  27:27). 

Vi  er  nu  optagede  af  det  mest  storslåede 
arbejde  i  verden.  Præstedømmet,  som  vi  be- 
sidder, er  selve  Herrens  kraft  og  myndig- 
hed; Han  har  lovet  os,  at  hvis  vi  øger  vore 
anstrengelser  i  vore  kaldelser  og  vandrer 
i  lyset,  som  Han  er  i  lyset,  skal  vi  få  herlig- 
hed og  ære  sammen  med  Ham  evindeligt  i 
Hans  Faders  Rige.  (Se  Joh.  1:7). 
Med  et  så  herligt  håb  for  øje  kan  vi  da  gøre 
mindre  end  at  forsage  verdens  dårlige  ting? 
Skal  vi  ikke  sætte  det,  der  hører  Gud  til, 
først  i  livet?  Bør  vi  ikke  søge  at  leve  af  hvert 


ord  der  udgår  af  Guds  mund?  (Matt.  4:4), 
Bør  vi  ikke  øge  anstrengelserne  i  vore  kal- 
delser og  virkelig  blive  et  kongerige  af  præ- 
ster og  retfærdige  brødre? 
De  velsignelser,  vi  vil  modtage,  hvis  vi  over- 
holder budene,  overgår  alt,  hvad  vi  kan  be- 
gribe nu,  jeg  er  taknemmelig  for  Evangeliet, 
for  Guds  Kirke  og  Rige  på  jorden  og  for  det 
håb  om  evigt  liv,  som  Herren  har  givet  os. 
Jeg  bevidner,  at  værket  er  sandt  og  beder 
om,  at  vi  alle  må  være  sande  og  trofaste 
mod  vore  pagter,  og  at  vi  efter  at  have 
modtaget  fred  og  glæde  i  dette  liv  må  gå 
frem  og  arve  evig  glæde  og  herlighed  i  den 
kommende  verden.  Jeg  siger  det  nøgternt, 
ydmygt  og  i  Jesu  Kriste  navn.  Amen.  O 

Herren  har  gjort 
os  til  søskende, 
fordi  vi  behøver 
hinanden. 


Min  broders  vogter 


En  ung  moder,  der  havde  været  udsat 
for  den  prøvelse  at  miste  et  lille  barn 
ved  en  ulykke,  kom  til  en  leder  i  Kir- 
ken for  at  få  en  velsignelse,  der  kun- 
ne trøste  hende  i  hendes  sorg.  Da  hun 
gik,  spurgte  hun  gennem  sine  tårer: 
„Skal  der  altid  være  smerte  i  dette 
liv?" 

Mens  vi  overvejer  dette  spørgsmål, 
lad  os  da  tænke  på  den  første  familie 
på  jorden.  Vi  læser  i  Bibelen,  at  Eva 
„blev  frugtsommelig  og  fødte  Kain; 
og  hun  sagde:  'Jeg  har  fået  en  søn 
med  Herrens  hjælp!'  Fremdeles  fødte 
hun  hans  broder  Abel.  Abel  blev  fåre- 
hyrde, Kain  agerdyrker." 
Og  som  tiden  gik,  blev  Kain  vred, 
fordi  Herren  så  til  Abels  offer  af  hans 
floks  førstefødte,  men  til  Kain  og 
hans  offergave  af  jordens  frugt  så  Han 
ikke. 

„Men  Kain  yppede  kiv  med  sin  broder 
Abel;  og  engang  de  var  ude  på  mar- 
ken, sprang  Kain  ind  på  ham  og  slog 
ham  ihjel.  Da  sagde  Herren  til  Kain: 
'Hvor  er  din  broder  Abel?'  Han  sva- 
rede: 'Det  ved  jeg  ikke;  skal  jeg  vogte 
min  broder?'  Men  (Herren)  sagde: 
'Hvad  har  du  gjort!  Din  broders  blod 
råber  til  mig  fra  jorden!'"  (1.  Mosebog 
4:1-10) 

Smerte,  sorg  og  tragedie  har  været 
menneskeslægtens  ledsagere  lige  si- 
den denne  begivenhed.  Dog  ved  den- 
ne episode  i  Skrifterne  henledes  vor 
opmærksomhed  på  spørgsmålet: 
„Skal  jeg  vogte  min  broder?" 


AF  BISKOP  JOHN  H.  VANDENBERG, 
præsiderende  biskop 

Hvad  mener  vi  om  dette  spørgsmål? 
Hvilken  belæring  har  Herren  givet  os 
angående  dette?  Lad  os  se  på  1.  Joh. 
kapitel  3: 

„Thi  dette  er  det  budskab,  I  har  hørt 
fra  begyndelsen,  at  vi  skal  elske 
hverandre". 

„Vi  ved,  at  vi  er  gået  fra  døden  til 
livet,  thi  vi  elsker  brødrene.  Den,  der 
ikke  elsker,  bliver  i  døden." 
„Derved  har  vi  lært  kærligheden  at 
kende,  at  Han  satte  sit  liv  til  for  os; 
så  er  vi  skyldige  at  sætte  livet  til  for 
brødrene." 

„Børnlille,  lad  os  ikke  elske  med  ord, 
ej  heller  med  tunge,  men  i  gerning  og 
sandhed."  (1.  Joh.  3:11,  14,  16,  18) 
Hvad  er  kernen  i  en  moders  kærlig- 
hed? Er  det  ikke  offer?  En  sådan  kær- 
lighed anses  for  at  være  den  dybeste 
og  mildeste.  Er  det  fordi  en  moder  går 
gennem  dødsskyggens  dal  for  at  føde 
sit  barn  og  vedvarende  bringer  ofrer 
for  dets  velbefindende? 
Er  dette  grunden  til,  at  Kristus  elsker 
verden?  Fordi  Han  måtte  slide  for  at 
skabe  den?  Fordi  Han  har  ofret  sit 
liv  for  verden  og  menneskene  deri? 
Vi  får  at  vide,  at  „således  elskede 
Gud  verden,  at  han  gav  sin  Søn,  den 
enbårne,"  (Joh.  3:16)  for  at  frelse  den 
fra  undergang,  og  Sønnen  var  villig 
til  at  lide  for  at  det  måtte  frelses,  som 
Han  havde  slidt  for. 
Vi  elsker  alle  det,  for  hvis  skyld  vi 
bringer  ofrer.  At  give  og  tjene  så 
længe   at  det  bliver  et  offer,   skaber 


kærlighed.  Udtrykket  gudsdyrkelse 
omfatter  omsorg  for  vore  søskende, 
som  vi  får  at  vide  i  Jakobs  Brev  1:27: 
„En  ren  og  ubesmittet  gudsdyrkelse 
for  Gud,  vor  Fader,  er  dette:  at  be- 
søge faderløse  og  enker  i  deres 
trængsel  .  .  ." 

Når  folk  siger:  „Religion  kan  være 
godt  nok  for  nogen  mennesker;  men 
jeg  er  ikke  religiøs,  og  for  mig  betyder 
det  ingenting,"  er  det  da,  fordi  de 
ikke  har  oplevet  den  opløftelse,  der 
følger  af  at  ofre  sig  for  at  tjene  sine 
medmennesker? 

Måske  har  de  ganske  enkelt  ikke  er- 
kendt deres  næstes  behov.  Enhver 
trænger  til  eet  eller  andet.  Mennesket 

står  ikke  alene.  Edwin  Markham1  stil- 
ler mennskets  grundlæggende  behov 
klart  op  for  os  i  disse  enkle  ord: 
„Tre  ting  må  et  menneske  besidde, 
hvis  dets  sjæl  skal  leve  og  kende 
livets  fuldkomne  gode  — 
Tre  ting  vil  den  altydende  Fader  give 
—  brød,  skønhed  og  broderskab." 
Vor  Fader  i  Himmelen  har  i  sandhed 
gjort  det  muligt  for  os  at  få  vort  dag- 
lige brød,  for  Han  har  sagt,  idet  Han 
henviste  til  lydigheden  mod  Hans  bud: 
„Sandelig  siger  jeg  jer,  at  om  I  gør 
dette,  skal  jordens  fylde  være  jeres: 
dyrene  på  marken,  fuglene  i  luften  og 
det,  der  klatrer  i  træerne  og  går  på 
jorden, 

„.  .  .  til  føde  og  klæder,  til  huse  og 
lader,  frugttræer,  haver  og  vingårde." 
„Thi  alt,  hvad  der  kommer  af  jorden  i 
dets  egen  årstid  er  skabt  til  men- 
neskers nytte  og  brug,  både  til  at 
fryde  øjet  og  glæde  hjertet." 

„Ja,  til  føde  og  klæder,  til  smag  og 
lugt,  til  at  styrke  legemet  og  til  at 
vederkvæge  sjælen." 
„Og  det  har  behaget  Gud  at  give  alt 
dette  til  menneskene  . . ." 
„Og  i  intet  fortørner  mennesket  Gud 
mere,  og  mod  ingen  er  hans  vrede 
blusset  op  i  større  grad  end  mod  dem, 
der  ikke  anerkender  hans  hånd  i  alle 
ting,  og  som  ikke  adlyder  hans  befa- 
linger." (L  &  P  59:16-21). 
Eftersom  Gud  har  været  så  god  mod 
os,  har  Han  bedt  os  om  at  være  gode 
mod  vore  søskende,  som  måske  ikke 
er  så  heldigt  stillede  som  vi,  for  Han 
har  formanet  os  således:  „Og  se,  du 
skal  komme  de  fattige  i  hu  og  indvi  en 
del  af  din  formue  til  deres  underhold, 
det,  du  har  at  give  dem  . . ." 
„Og  hvad  I  således  skænker  de  fat- 
tige af  jeres  midler,  det  gør  I  mod  mig, 
og  det  skal  lægges  frem  for  min  kir- 
kes biskop  ..."  (L  &  P  42:30-31). 
Dette  bud  om  at  sørge  for  vore  træn- 
gende søskende  findes  i  fasteprin- 
cippet, som  vi  læser  i  Documentary 
History  of  The  Church: 
„Lad  dette  være  noget  fælles  for  alle 
hellige,  så  vil  der  aldrig  være  mangel 
på  brød;  Når  de  fattige  sulter,  lad  da 
dem,  der  har  noget,  faste  een  dag  og 
give  det,  de  ellers  ville  have  spist  til 
biskopperne,  for  at  de  kan  give  det 


til  de  fattige,  og  alle  skal  have  over- 
flod en  tid  lang,  og  dette  er  eet  af 
fastens  store  og  vigtige  principper, 
som  er  godkendt  af  Herren.  Når  blot 
de  hellige  vil  leve  op  til  dette  princip 
med  glade  hjerter  og  glade  miner,  vil 
de  altid  have  i  overflod.  (Bind  7,  side 
433.) 

Brigham  Young  har  sagt  følgende  til 
de  hellige: 

„I  ved,  at  vi  holder  den  første  tors- 
dag2 i  måneden  som  fastedag.  Hvor 
mange  her  kender  oprindelsen  til  den 
dag?  Før  man  betalte  tiende,  blev  de 
fattige  understøttet  ved  gaver.  De 
kom  til  Joseph  og  bad  om  hjælp,  og 
han  sagde,  at  der  burde  være  en 
fastedag,  hvilket  blev  vedtaget.  Den 
skulle  holdes  en  gang  om  måneden, 
ligesom  nu,  og  alt,  hvad  der  ville  være 
blevet  spist  den  dag  af  mel  eller  kød 
eller  frugt  eller  hvad  som  helst  andet, 
skulle  tages  med  til  fastemødet  og 
overdrages  til  den  person,  som  man 
havde  valgt  til  at  tage  vare  på  det  og 
fordele  det  blandt  de  fattige.  Hvis  vi 
gjorde  det  trofast  nu,  tror  I  så,  at  de 
fattige  ville  være  i  bekneb  for  mel  el- 
ler smør,  ost  eller  kød,  sukker  eller 
noget  som  helst,  de  behøver  af  mad? 
Nej,  der  ville  hos  os  findes  mere,  end 
de  fattige  kunne  bruge.  Det  ville  væ- 
re god  økonomi  for  os  at  gøre  det  og 
således  behandle  vore  fattige  søsken- 
de bedre,  end  de  hidtil  er  blevet  be- 
handlet. Lad  dette  blive  bekendtgjort 
i  vore  aviser.  Lad  det  blive  meddelt 
folket,  at  på  den  første  torsdag  i  hver 
måned,  på  fastedagen,  skal  alt  det, 
som  mænd  og  koner,  børn  og  tjenes- 
tefolk ville  have  spist,  overdrages  i 
biskoppens  hænder  til  de  fattiges  un- 
derhold. Jeg  er  villig  til  at  yde  min  del 
ligesom  de  øvrige,  og  hvis  der  ingen 
fattige  findes  i  mit  ward,  er  jeg  villig 
til  at  dele  med  de  Wards,  hvori  der 
findes  fattige.  Hvis  søstrene  vil  skaf- 
fe værelser  til  de  søstre,  der  har  brug 
for  omsorg,  og  sørge  for,  at  man  tager 
sig  af  dem,  vil  I  se,  at  vi  vil  have  stør- 
re fortrøstning  og  større  fred  i  vore 
hjerter,  og  vor  ånd  vil  være  munter 
og  let,  fuld  af  glæde  og  fred.  Biskop- 
perne bør  gennem  deres  lærere  sørge 
for,  at  enhver  familie  i  deres  ward, 
som  er  i  stand  til  det,  giver  det,  den 


normalt  ville  fortære  på  fastedagen, 
til  de  fattige."  Journal  of  Discourses, 
bind  12,  siderne  115-116). 
Jeg  opmuntrer  biskopperne  til  at  fore- 
holde deres  folk  dette  princip  i  dag, 
for  at  vi  i  højere  grad  må  kunne  yde 
den  nødvendige  føde  og  andre  ting 
til  dem  af  vore  søskende,  der  sidder 
i  uheldige  kår. 

Edwin  Markham,  husker  I,  sagde,  at 
vor  altydende  Fader  ikke  blot  ville 
give  os  brød,  men  også  skønhed  og 
broderskab. 

Har  Herren  forsynet  menneskeheden 
med  skønhed?  Den,  der  tvivler  derom, 
behøver  bare  at  lukke  øjnene  op  for 
solopgangen  og  solnedgangen  og 
ørerne  for  lyden  af  regn  og  vind,  at 
undres  over  blomsternes  og  regn- 
buens farver,  at  opfatte  afvekslingen 
i  ørkenlandskabet  og  skoven,  korn- 
markerne, bjergene,  floderne  og 
havene.  På  denne  tid  af  året  begynder 
vi  at  begejstres  over  forårets  nye  liv, 
og  idet  vi  fordyber  os  i  det  myldrende 
liv  omkring  os,  bliver  vi  en  del  af  det. 
Hele  jorden,  som  er  uden  goldhed, 
fryder  hjertet.  I  vor  omsorg  som  vor 
broders  vogter  kan  vi  hjælpe  hverand- 
re at  forstå  skønhedens  gave,  som  er 
vor.  Lad  os  tage  os  tid  til  at  se  og 
nyde  alt  det,  Gud  har  skabt  til  os.  Når 
vi  læser  nedenstående  ord  af  Maga- 
ret  L.  White,  mindes  vi  om  dette  ans- 
var. 

„Jeg  tog  et  lille  barn  ved  hånden  for 
at  følge  det  til  Faderen.  Mit  hjerte  var 
fuldt  af  taknemmelighed  over  dette 
dejlige  privilegium.  Vi  spadserede 
langsomt.  Jeg  tilpassede  min  gang  ef- 
ter barnets  korte  skridt.  Vi  talte  sam- 
men om  de  ting,  barnet  lagde  mærke 
til.  Undertiden  plukkede  vi  Faderens 
blomster  og  strøg  deres  bløde  kron- 
blade og  nød  deres  strålende  farver. 
Untertiden  var  det  een  af  Faderens 
fugle.  Vi  betragtede  den,  mens  den 
byggede  sin  rede.  Vi  så  de  æg,  den 
lagde.  Vi  forundredes,  opstemte  over 
den  omsorg,  den  viste  for  sine  unger. 
Tit  fortalte  vi  historier  om  Faderen. 
Jeg  fortalte  barnet  dem,  og  barnet  for- 
talte dem  til  mig  igen.  Vi  fortalte  dem, 
barnet  og  jeg,  om  og  om  igen.  Nu  og 
da  gjorde  vi  holdt  for  at  hvile  os,  idet 
vi   lænede  os   mod   eet  af  Faderens 

træer,  lod  Hans  kølige  luft  køle  vore 
pander  og  altid  uden  at  tale.  Og  da, 
i  tusmørket,  mødte  vi  Faderen.  Bar- 
nets øjne  skinnede.  Det  så  kærligt, 
tillidsfuldt,  ivrigt  op  på  Faderens  an- 
sigt. Det  stak  sin  hånd  ind  i  Faderens. 
Jeg  var  glemt  i  øjeblikket.  Jeg  var  til- 
freds." (Lucy  Gertsch,  comp.,  Minute 
Masterpieces  [Bookcraft,  1953],  side 
99). 

Skønhed  —  en  gave  fra  den  altydende 
Fader. 

Hvad  med  broderskab,  menneskets 
tredie  behov  —  måske  det  største? 
Det  er  sikkert,  at  i  denne  moderne 
verden,  hvor  had  og  misundelse  sy- 
nes at  findes  i  overflod,  er  kaldet  til 
at  elske  „Herren  din  Gud  af  hele  dit 
hjerte,  af  hele  din  sjæl  og  af  hele  dit 
sind  og  til  at  „elske  din  næste  som 
dig  selv",  (Matt.  22:37,  39)  betyd- 
ningsfuldt, hvis  vi  nogensinde  skal 
have  fred. 

Det  synes  som  om  mennesket  er  uden 
begrænsninger,  når  det  gælder  om  at 
frembringe  fysiske  bekvemmelighe- 
der. Vi  praler  af,  hvorledes  vor  viden 
øges,  idet  nye  opdagelser  gøres  og 
åbner  den  materielle  verden.  Men 
fremskridtet  med  løsningen  af  proble- 
met om,  hvorledes  vi  skal  leve  sam- 
men med  vore  søskende,  synes  at 
skride  så  langsomt  i  sammenligning. 
Een  af  mange  historier  om  næstekær- 
lighed, der  findes  i  Skrifterne,  er  den 
fra  Esters  Bog,  historien  om  den 
smukke  jødinde,  der  fandt  nåde  for 
kongen  og  blev  dronning.  Haman,  der 
var  sat  over  alle  hoffolkene,  blev  vred, 
da  Mordokaj,  Esters  onkel,  nægtede 
at  bøje  sig  for  ham,  og  han  udkastede 
en  plan  til  alle  jødernes  udslettelse. 
Mordokaj  sendte,  efter  at  have  hørt 
proklamationen  om  den  forestående 
død,  bud  til  Ester  for  at  „pålægge 
hende  at  gå  ind  til  kongen  og  bede 
ham  om  nåde  og  gå  i  forbøn  hos  ham 
for  sit  folk." 

Ester  forklarede,  hvad  loven  sagde, 
og  svarede,  „at  der  for  enhver,  mand 
eller  kvinde,  som  ukaldet  går  ind  til 
kongen  i  den  inderste  gård,  kun  gæl- 
der een  lov,  den,  at  han  skal  lide 
døden,  med  mindre  kongen  rækker  sit 
gyldne  scepter  ud  imod  ham;  i  så  fald 
beholder  han  livet.  Men  jeg  har  nu  i 


tredive  dage  ikke  været  kaldt  til  kon- 
gen!" 

Mordokaj  svarede:  „. . .  du  og  din 
slægt  skal  omkomme." 
Ved  dette  indså  Ester  sit  ansvar  for 
sine  søskende  og  svarede:  „Gå  hen 
og  kald  alle  Susans  jøder  sammen  og 
hold  faste  for  mig,  således  at  I  hver- 
ken spiser  eller  drikker  dag  eller  nat 
i  tre  døgn;  på  samme  måde  vil  også 
jeg  og  mine  terner  faste;  og  derefter 
vil  jeg  gå  ind  til  kongen,  skønt  det 
er  imod  loven;  skal  jeg  omkomme,  så 
lad  mig  da  omkomme."  (Ester  4:8,  11, 
14,  16). 

Som  følge  af  denne  beslutning  om  at 
lægge  sagen  i  Herrens  hænder  var 
Ester  i  stand  til  at  gøre  sine  søsken- 
de denne  store  tjeneste  og  redde 
dem. 

Vore  søskende  er  altid  hos  os,  og  vi 
skal  ikke  alene  være  hensynsfulde 
over  for  dem,  men  også  over  for  den 
fremmede  i  vor  midte.  Lad  disse  ord 
af  Burton  Hillis  minde  os  om  denne 
forpligtelse: 

„Hvis  der  er  en  fremmed  blandt  dem 
du  omgås  i  dag,  må  du  hellere  under- 
søge hans  forhold.  Han  trænger  må- 
ske til  en  ven.  Hvis  han  i  morgen 
endnu  er  fremmed,  så  må  du  hellere 
undersøge  forholdene  omkring  dig." 

Et  eksempel  på  broderskab  i  funktion 
forekom  i  San  Fernando  Valley  i 
Californien  for  nogle  måneder  siden. 
Den  værste  jordrystelse  kom  klokken 
seks  om  morgenen;  men  hjemmelæ- 
rere,  hjælpeforeningsledere  og  Præs- 
tedømmets kvorummer  begyndte  næ- 
sten øjeblikkeligt  at  gøre  deres  del 
for  at  hjælpe  de  hundreder,  der  var 
blevet  evakuerede  fra  deres  hjem. 
Mange  af  disse  familier  fandt  ly  i  Kir- 
kens medlemmers  hjem. 
Inden  en  halv  time  standsede  et  hjem- 
melærerpar  ved  biskoppens  hjem  for 
at  bede  om  særlige  instruktioner,  før 
de  gjorde  en  hurtig  runde  til  de  fami- 
lier, de  havde  fået  tildelt.  Andre  hjem- 
melærere  ringede  til  præstedømme- 
lederne, som  på  deres  side  rapporte- 
rede til  biskopperne,  og  biskopperne 
rapporterede  til  stavspræsidenterne. 
Inden  for  seks  timer  kunne  visse 
wards  aflægge  regnskab  for  de  fleste 
af  deres  medlemmer. 


Stavspræsidenterne  prøvede  at  lokali- 
sere de  hårdest  ramte  områder  og 
tilbyde  hjælp,  hvor  den  var  tiltrængt. 
Et  præstedømmekvorum  i  Granada 
Hills  flyttede  en  familie  med  syv  børn 
til  et  andet  hjem.  En  førsterådgiver  i 
wardspræsidentskabet  vågnede,  da 
hans  skorsten  væltede  ned  over  taget, 
brød  gennem  nogle  af  tagspærrene 
og  slog  hul  i  loftet;  men  han  sagde: 
„Det  bekymrede  mig  ikke  så  meget 
som  min  nabos  hus,  som  straks  brød 
i  brand.  Der  var  ingen,  der  havde 
vand,  så  vi  klatrede  op  på  taget  for 
at  slukke  gnister." 

En  biskop,  der  var  på  vej  til  arbejde, 
da  jordskælvet  kom,  var  bekymret, 
fordi  han  ikke  kunne  komme  i  kontakt 
med  sit  hjem  eller  sine  wardsmedlem- 
mer  i  adskillige  timer.  Men  i  hans 
fravær  havde  præstedømmebærerne 
grebet  til  handling,  og  tidlig  på  efter- 
middagen var  alle  familier  i  wardet 
kontaktet.  Hans  kone  fortalte,  at  så 
snart  telefonen  var  kommet  i  orden 
igen,  var  hun  hele  tiden  blevet  ringet 
op  af  familier,  der  tilbød  at  huse  eva- 
kuerede familier  i  deres  hjem.  „Folk 
har  været  vidunderlige,"  berettede 
hun.  „Det  fornyer  eens  tro,  den  måde, 
de  optræder  på,  når  det  virkelig  er 
galt." 

Der  er  hver  dag  et  sted,  hvor  det 
virkelig  er  galt,  skønt  ikke  altid  så 
drastisk.  Herren  ved,  at  vi  har  brug 
for  hverandre,  og  af  den  grund  har 
Han  skabt  os  som  søskende. 
Lad  os  vise  at  vi  værdsætter  disse 
grundlæggende  behov,  som  vor  Fader 
har  ydet,  ved  at  leve  op  til  det,  som 
vi  hævder  at  tro,  og  i  sandhed  være 
vore  brødres  vogtere.  Hvis  vi  skal 
komme  i  Guds  nærhed,  vil  det  ske 
ved,  at  vi  kontakter  andre,  for  man 
kommer  ikke  Gud  nærmere,  end  man 
kommer  sine  medmennesker,  hvilket 
jeg  bærer  vidnesbyrd  om  i  Jesu  Kristi 
navn.  Amen.  O 

1  Edwin  Markham  —  Amerikansk  forfatter  og  re- 
formator,  1852—1940. 

2  Fastedagen  holdtes  regelmæssigt  i  hele  Kirken 
den  første  torsdag  i  hver  måned,  indtil  d.  5  no- 
vember 1896,  da  det  på  et  møde  for  Det  første 
Præsidentskab  og  apostlene  blev  besluttet,  at 
den  skulle  holdes  den  første  søndag  i  måneden 
i  stedet,  og  søndag  d.  6  december  1896  holdtes 
den  første  gang  på  en  søndag.  (Andrew  Jenson, 
Encyclopedic  History  of  The  Church  of  Jesus 
Christ  of  Latter-day  Saints,  1941) 

Sand  kærlighed  til 

Gud  befrier  os  fra 

ondskab  og  fristelser. 


Kærlighed 

til 
Gud 


ÆLDSTE  BERNARD  BROCKBANK,    assistent  til  De  tolvs  Råd 


■■  SS;!     . 


Mine  kære  brødre  og  søstre!  Jesus  Kristus  er 
overhovedet  for  Jesu  Kristi  Kirke  af  Sidste  Da- 
ges Hellige,  og  Han  har  bedt  os  om  at  undervise 
om  Hans  bud  og  har  lovet,  at  Han  ville  være 
med  os  indtil  verdens  ende.  (Matt.  28:20).  Det 
er  Hans  befaling. 

Mens  Frelseren  levede  på  denne  jord,  belærte 
Han  os  om,  at  vi  skal  elske  Gud  og  holde  Hans 
bud.  Jesus  har  sagt:  „Du  skal  elske  Herren  din 
Gud  af  hele  dit  hjerte,  af  hele  din  sjæl  og  af 
hele  dit  sind."  (Matt.  22:37)  Dette  er  det  første 
og  største  bud  i  loven.  Det  er  meget  lettere  at 
kende  dette  bud  end  at  overholde  det. 
Hvorfor  skulle  Herren  befale  sine  børn  at  elske 
Ham  af  hele  deres  hjerte,  og  af  hele  deres  sjæl 
og  af  hele  deres  sind?  Der  er  stor  visdom  og 
guddommelig  tryghed  for  det  dødelige  men- 
neske i  fuldkommen  og  helhjertet  kærlighed  til 
Gud. 

Gud  skabte  himmelen  og  jorden  og  alt  plante- 
og  dyre  liv  på  jorden  (Se  1.  Mosebog  1:1).  Gud 
har  skabt  universet  med  hele  dets  dybe  stor- 
slåethed  og  alle  dets  velsignelser.  Det  største 
af  alle  mirakler  er,  at  Gud  har  skabt  mennesket 
i  sit  eget  billede  og  lighed  (Se  1.  Mosebog  1:26- 
27),  øjne,  der  kan  se,  øren,  der  kan  høre,  sind, 
der  kan  drage  slutninger,  blev  skabt  inden  i  vore 
dødelige  mødre.  Vi  ved,  at  vore  dødelige  mødre 
ikke  ved,  hvorledes  man  laver  øjne,  der  kan  se, 
og  øren,  der  kan  høre  og  dødelige  sind,  der  kan 
drage  slutninger.  Gud  har  sagt,  at  Han  har  skabt 


mennesket,  så  at  det  blev  Ham  lig  og  i  Hans  bil- 
lede. Vor  skabelse  og  fødsel  til  dødeligheden 
er  vidnesbyrd  om  guddommelig  magt.  Alt,  hvad 
vi  har,  der  er  godt  for  dette  liv  og  det  evige  liv, 
kommer  fra  Gud.  Vi  skylder  Ham  helhjertet  re- 
spekt, hengivenhed,  troskab  og  kærlighed. 
Alternativet  er  at  elske  Satan  eller  noget  an- 
det af  Guds  skaberværk.  Satan  har  ikke  taget 
del  i  frembringelsen  af  noget,  der  var  til  men- 
neskets gavn.  Vi  skylder  ham  slet  ingenting.  Men 
der  er  dem,  der  betaler  afgift  til  Satan  i  form  af 
dårligt  humør,  skænderi,  uhænderlighed,  hor, 
begær,  stoffer,  foragt  for  Gud  og  Jesus  Kristus, 
foragt  for  sabbaten,  forsømmelse  af  tiendebeta- 
ling, had  o.s.v. 

Satan  er  menneskets  fjende  og  søger  at  tilintet- 
gøre dets  frihed  og  dets  lydighed  mod  Herren 
og  at  afholde  mennesket  fra  at  udvikle  sin  gud- 
dommelige natur  og  lighed  med  Gud.  Satan  er 
ophavsmanden  til  ondskab,  synd  og  misgernin- 
ger, og  vi  bør  ikke  ved  vore  tanker  eller  hand- 
linger elske  eller  tjene  ham. 
Jesus  Kristus  har  sagt:  „Ingen  kan  tjene  to  her- 
rer; han  vil  jo  enten  hade  den  ene  og  elske  den 
anden  eller  holde  sig  til  den  ene  og  ringeagte 
den  anden.  I  kan  ikke  tjene  både  Gud  og  mam- 
mon." (Matt.  6:24)  Og  lad  mig  så  sige,  at  vi  kan 
ikke  tjene  både  Gud  og  Satan.  Nogle  prøver; 
men  ingen  har  haft  held  med  det. 
Kærlighed  til  Gud  medfører  kærlighed  til  og  re- 
spekt for  Hans  børn  og  kærlighed  til  menneskets 

forhold  til  Herren  og  et  ønske  om  at  være  i  kon- 
takt med  Ham.  Der  opsendes  bønner  af  mange 
oprigtige  mennesker  med  forskellige  begreber 
om  et  højere  væsen  eller  en  højere  magt.  Hed- 
ningerne, buddisterne,  hinduerne,  muslimerne, 
sol-  og  natur-  tilbedere  og  mange  andre  har 
deres  måde  at  bede  på.  På  grund  af  de  mange 
menneskeskabte  måder  at  bede  på  har  Jesus 
givet  en  befaling  om  den  rigtige  måde  at  bede 
på.  Her  er  befalingen  —  og  mange  ved  ikke,  at 
det  er  en  befaling: 

„Derfor  skal  I  bede  således:  ,Vor  Fader,  du  som 
er  i  Himlene!  Helliget  vorde  dit  navn;  komme 
dit  rige;  ske  din  vilje  på  jorden,  som  den  sker  i 
Himmelen;  giv  os  i  dag  vort  daglige  brød;  og 
forlad  os  vor  skyld,  som  også  vi  forlader  vore 
skyldnere;  og  led  os  ikke  ind  i  fristelse;  men 
fri  os  fra  det  onde;  thi  dit  er  Riget  og  magten  og 
æren  i  evighed!  Amen.  (Matt.  6:9-13) 
Denne  bøn  indeholder  det  væsentlige  i  en  op- 
rigtig, hengiven,  kristuslignende  bøn.  Hvis  vi  el- 
sker vor  Fader  i  Himmelen,  bør  vi  bede  til  og  tale 
med  Ham.  Vi  bør  ønske  at  gøre  Hans  vilje  og  at 
have  en  plan  med  Hans  Rige  på  jorden,  som  der 
er  i  Himmelen.  Bønnen  lærer  os  at  bede  om,  at 
vi  må  være  med  til  at  styrke  Riget  og  hjælpe 
med  at  opbygge  Guds  Rige  på  denne  jord.  Når 
vi  elsker  Gud  og  oprigtigt  beder  om,  at  Guds 
Rige  må  komme  på  jorden,  som  det  findes  i 
Himmelen,  forpligter  vi  os  til  at  give  af  vor  tid, 
vore  talenter  og  vore  penge. 


Når  vi  siger:  „Fader,  din  vilje  ske  på  jorden  som 
i  Himmelen,"  bør  vi  underkaste  os  vor  him- 
melske Faders  vilje  og  ønsker,  ligesom  et  lille 
barn  er  underkastet  sine  jordiske  forældres  vil- 
je. Oprigtigt  at  underkaste  sig  og  samtykke  med 
Herren  i,  at  Hans  vilje  skal  ske,  er  at  vise  re- 
spekt, kærlighed  og  enhed. 
Jesus  Kristus  er  et  forbillede  i  at  gøre  Faderens 
vilje,  idet  Han  var  hengiven  og  underkastede 
sig  af  hensyn  til  Guds  Riges  opbygning  på  denne 
jord.  Han  har  sagt:  „Jeg  er  kommen  ned  fra  Him- 
melen, ikke  for  at  gøre  min  vilje,  men  hans  vilje, 
som  sendte  mig."  (Joh.  6:38).  Han  har  også  sagt: 
„Sønnen  kan  slet  intet  gøre  af  sig  selv,  men  kun 
det,  han  ser  Faderen  gøre;  thi  hvad  han  gør,  det 
samme  gør  også  Sønnen."  (Joh.  5:19). 
Bønnen  foreskriver,  at  vi  skal  bede  vor  himmel- 
ske Fader  om  at  imødegå  dette  livs  fristelser  og 
modgang.  Hvis  vi  elsker  Gud  og  stoler  på  Ham, 
bør  vi  bede  Ham  om  at  befri  os  fra  det  onde.  Der 
er  fredfyldt  tryghed  og  trøst  ved  oprigtigt  at  be- 
de om  befrielse  fra  det  onde.  I  vore  familiebøn- 
ner bør  vi  lære  vore  børn  at  bede  Herren  om  at 
udfri  dem  fra  det  onde.  Hvornår  har  De  bedt  og 
fulgt  Herrens  befaling  om  at  blive  befriet  fra 
det  onde.,  og  belæret  Deres  børn  og  dem,  som 
De  har  det  privilegium  at  undervise? 
Den  pris,  som  Herren  har  bedt  os  om  at  betale 
for  at  blive  udfriet  fra  det  onde,  er,  at  vi  beder 
Ham  om  det  i  oprigtighed. 
Bønnen  slutter  med  disse  himmelskorienterede 

ord:  „Thi  dit  er  Riget  og  magten  og  æren  i  evig- 
hed." Det  holder  vore  øjne  rettede  mod  det  mål, 
vi  alle  søger  at  nå  —  Guds  Rige. 
Jeg  vil  læse  den  lov  fra  Herren,  der  bruges  til 
at  finansiere  Guds  Riges  opbygning  på  denne 
jord  —  tiendeloven  som  den  er  optegnet  i  Bibe- 
len. 

Herren  har  sagt:  „Thi  jeg,  Herren,  er  ikke  ble- 
vet en  anden,  men  I  har  ikke  ophørt  at  være  Ja- 
kobssønner.  Siden  eders  fædres  dage  er  I  af- 
veget fra  mine  bud  og  har  ikke  holdt  dem.  Vend 
om  til  mig,  så  vil  jeg  vende  om  til  eder,  siger 
Hærskarers  Herre.  Og  I  spørger:  .Hvorledes 
skal  vi  vende  os?'  Skal  et  menneske  bedrage 
Gud?  I  bedrager  mig  jo!  Og  I  spørger?  .Hvorved 
har  vi  bedraget  dig?'  Med  tienden  og  offerydel- 
sen! I  trues  med  forbandelse  og  bedrager  dog 
mig,  ja,  alt  folket  gør  det!  Bring  hele  tienden  til 
forrådshuset,  så  der  kan  være  mad  i  mit  hus; 
sæt  mig  på  prøve  dermed,  siger  Hærskarers, 
om  jeg  da  ikke  åbner  eder  himmelens  sluser  og 
udøser  velsignelser  over  eder  i  overmål.  Jeg  vil 
for  eders  skyld  skræmme  æderne,  så  at  de  ikke 
ødelægger  eder  landets  afgrøde,  og  vinstokken 
på  marken  skal  ikke  slå  eder  fejl,  siger  Hær- 
skarers Herre."  (Malakias  3:6-11). 
Vil  det  menneske  stjæle  fra  Gud  ved  ikke  at  be- 
tale sin  tiende  og  sit  fasteoffer? 
Husk,  det  første  og  største  bud  er  at  elske  Her- 
ren din  Gud  af  hele  dit  hjerte  og  af  hele  din  sjæl 
og  af  hele  dit  sind.  Hvis  vi  holder  dette  bud,  vil  vi 
ikke  stjæle  fra  Gud. 

Jeg  erindrer  en  personlig  oplevelse.  For  nogle 
år  siden,  da  min  kone  og  jeg  skulle  forsørge  vo- 
res unge  familie,  kæmpede  vi  for  at  klare  vore 
økonomiske  forpligtelser,  vi  var  i  gæld,  og  vi  be- 
talte ikke  ærlig  tiende  og  fasteoffer.  Vi  kom  i 
Kirken,  og  jeg  troede,  at  vi  elskede  Herren;  men 
en  dag  sagde  min  kone  til  mig:  „Elsker  du  Gud?" 
og  jeg  svarede:  „Ja." 

Hun  sagde:  „Elsker  du  Gud  lige  så  meget,  som 
du  elsker  købmanden?" 

Jeg  svarede:  „Jeg  håber,  at  jeg  elsker  Ham  mere 
end  købmanden." 

Hun  sagde:  „Men  du  har  betalt  købmanden.  El- 
sker du  Gud  lige  så  meget  som  husværten? 
Ham  har  du  betalt,  ikke  sandt?"  Så  sagde  hun: 
„Det  første  og  største  bud  er  at  elske  Gud,  og 
du  ved,  at  vi  ikke  har  betalt  vores  tiende." 
Vi  omvendte  os  og  betalte  vores  tiende  og 
fasteoffer,  og  Herren  åbnede  Himmelens  sluser 
og  udøste  velsignelser  over  os.  Vi  betragter  det 
som  et  stort  privilegium  at  betale  tiende  og  fa- 
steoffer til  Herren. 
Jeg  vil  lige  nævne,  at  da  vi  ikke  var  ærlige  mod 


Herren,  havde  vi  uorden,  vanskeligheder  og  pro- 
blemer. 

Vi  kan  fuldkommengøre  vort  liv  ved  at  efterleve 
Herrens  bud.  Og  som  det  er  blevet  citeret  mange 
gange  ved  denne  konference,  har  Herren  sagt: 
„Hvis  I  elsker  mig,  så  hold  mine  befalinger!" 
(Joh.  14:15). 
Herren  sagde  til  profeten  Joseph  Smith  i  1837: 

selve  timen  er  endnu  ikke  kommet,  men  er 

nær  for  hånden  —  da  fred  skal  borttages  fra 
jorden,  og  djævelen  skal  have  magt  over  sit  eget 
rige."  (L  &  P  1:35). 

Vi  lever  i  farlige  tider,  og  mange  elsker  fornøjel- 
ser mere,  end  de  elsker  Gud.  (Se  2.  Tim.  3:1,  4). 
Djævelen  har  magt  over  sit  eget  rige.  I  disse 
farlige  tider  er  der  imidlertid  håb.  Herren  står 
stadig  i  spidsen  for  sin  Kirke.  Det  er  en  stor  vel- 
signelse at  leve  i  de  sidste  dage  og  være  en 
sidste  dages  hellig.  Vor  himmelske  Faders  børn 
kan  modtage  fred,  tryghed  og  lykke  ved  at  elske 
Ham  af  hele  deres  sjæl  og  af  hele  deres  sind, 
og  ved  at  holde  Hans  bud. 
Jeg  ved,  at  Gud  lever,  og  at  min  Forløser  lever. 
(Se  Jobs  Bog  19:25).  Jeg  ved,  at  jeg  er  et  Guds 
barn,  og  at  jeg  er  skabt  af  Gud,  Ham  lig  og  i 
Hans  billede.  Dette  er  min  største  viden.  Gud 
har  åbenbaret  denne  kundskab  til  mig,  og  jeg 
har  stor  fred  og  lykke  af  dette  vidnesbyrd. 
Jeg  vil  udtrykke  min  kærlighed  til  min  himmelske 
Fader  og  til  min  Frelser,  Jesus  Kristus,  og  til  Hel- 
sigånden  og  til  hele  menneskeheden,  og  dette 
gør  jeg  i  Jesu  Kristi  navn.  Amen.  O 

Du  må  ikke  bedrive  hor 

AF  PRÆSIDENT  MILTON  R.  HUNTER,    fra  De  Halvfjerds'  første  Råd 


Vi  hører  stadig  Jehovas  stemme,  som  den  tord- 
nede ned  fra  Sinaibjerget  og  befalede:  „Du  må 
ikke   bedrive   hor."    (Anden    Mosebog   20:14).    I 
over  tre  tusinde  år  har  dette  bud  givet  genlyd 
gennem  den  jødiske  og  kristne  verden.  Det  har 
været   den    ledetråd,   efter   hvilken   millioner   af 
mennesker  har  tilrettelagt  deres  liv. 
Mange  mennesker  overalt  i  Kirken  og,  generelt 
sagt,  i  hele  verden  har  nu  taget  afstand  fra  den 
tidligere  højt  skattede  jødisk-kristne  kyskheds- 
moral.  Gifte  folk  bedriver  hyppigt  hor,  og  ugifte 
tilfredsstiller  deres  lidenskaber  ved  at  øve  utugt. 
Følgerne  er  elendighed,  tab   af  kærlighed,  op- 
løsning af  hjemmet  og  ødelagt  familieliv,  stigning 
i  antallet  af  skilsmisser,  skam,  manglende  ånde- 
lighed, frafald  og  med  tiden  tab  af  evig  frelse. 
Lad  os  anføre  bare  nogle  få  af  de  talrige  til- 
fælde, der  for  nylig  er  kommet  til  min  kundskab. 
For  nogle  få  måneder  siden  kom  en  mor  til  fem 
børn  til  mig  i  mit  kontor.  Hund  græd  bittert,  mens 
hun  fortalte  mig,  at  hendes  mand  inden  for  det 
sidste  år  havde  tilbragt  det  meste  af  sin  tid  med 
en  anden  mands  kone.  Hun  forklarede,  at  hun 
ved  forskellige  lejligheder  i  sin  bil  havde  fulgt 
ham  til  den  anden   kvindes   bopæl.  Naturligvis 
havde  den  lastefulde  ægtemand  det  skidt,  konen 
var  meget  ked  af  det,  og  børnene  var  sønder- 
knuste.  , ugudelighed  har  aldrig  været  lyk- 
ke." (Alma  41:10). 

For  omkring  et  år  siden  kom  en  ung  mand  ind  i 
mit  kontor  og  græd,  som  skulle  hans  hjerte 
briste.  Han  sagde:  „Jeg  bedrev  hor  for  omkring 
to  år  siden.  Den  synd  volder  mig  sindskvaler  så 
store,  at  jeg  ikke  kan  holde  det  ud  længere.  Hvis 
jeg  skal  udstødes,  så  beder  jeg  dig  lade  Kirken 
gøre  noget  ved  det  snart.  Jeg  lider  mere  end  jeg 
kan  beskrive.  Jeg  vil  gøre  alt,  havd  jeg  kan,  for 
at  betale  for  den  skrækkelige  synd." 


Der  kunne  nævnes  talrige  andre  tilfælde.  Men 
disse  to  tilfælde  skulle  være  nok  til  at  vise,  hvor 
alvorlig  en  synd  hor  er. 

Vi  lever  i  dag  i  et  meget  liberalt  samfund.  Idet 
de  har  forkastet  den  gamle  kristne  moral,  hæv- 
der mange  mennesker  at  have  godtaget  en  ny 
moral,  hvilket  i  realiteten  vil  sige,  at  de  lever  i 
modstrid  med  de  kyskhedslove,  som  Gud  har 
forkyndt.  Vi  lever  i  en  tid,  da  der  forkyndes  en 
sexuel  revolution.  Ting,  der  lokker  til  ulovlighed, 
optræder  overalt.  Dag  for  dag  bliver  den  slags 
ting  værre  i  romaner,  tidsskrifter,  film,  fjernsyn 
og  annoncer. 

Mange  religiøse  ledere  er  ophørt  med  at  lære, 
at  synd  eksisterer.  Hvor  findes  de  kristne  præ- 
ster, der  skaber  røre  blandt  deres  tilhørere  med 
prædikener  om  kyskhed?  Hvem  forkynder  af- 
standtagen fra  hor  og  alle  slags  umoralske  hand- 
linger? Visse  præster  og  religiøse  lærere  er  ble- 
vet omvendt  til  moderne  liberal  tænkemåde  og 
er  endog  blevet  dens  fortalere. 
Den  17.  maj  1970  berettede  visse  aviser,  at  ad- 
skillige fremtrædende,  kristne  præster  havde 
fuldendt  et  treårs  studium  af  en  foreslået  ny 
sexmoral  for  en  fremtrædende  kristen  kirke. 
Skønt  vedkommende  kirke  afgjort  er  imod  hor, 
forekommer  liberaliserede  udtalelser  om  mo- 
ralsk optræden  som  nedenstående  i  en  komite- 
rapport: 

„Vi  erkender,  at  der  undtagelsesvis  kan  være 
omstændigheder,  hvorunder  udenfor-ægteska- 
belig seksualitet  måske  ikke  er  i  strid  med  betin- 
gelserne for  en  trofast  omsorg  for  ægtefællens 
velbefindende. 

.  .  .  den  vanskelige  beslutning  må  tages  af  den 
person,  der  gør  undtagelsen  og  på  vedkommen- 
des eget  ansvar.  Men  et  vigtigt  punkt  er  det,  at 
den  endelige  dommer  ikke  er  Bibelen  eller  kir- 

ken,  ja,  ikke  engang  Gud  —  det  er  den  enkelte 
og  hans  eller  hendes  samvittighed."  (Will  Ours- 
ler:  „Religious  Storm  Center:  New  Sex  Code, 
„Parade",  17.  maj  1970,  side  28.) 
Det  nye  frisind  eller  den  nye  moral,  som  den  ofte 
kaldes,  er  intet  mere  end  den  gamle  moral  i  en 
ny  klædning.  I  gamle  dage  tilbad  folk  frugtbar- 
hedsguder  og  gudinder.  Mange  af  deres  cere- 
monier var  samlet  om  grov  umoralitet,  mod  hvil- 
ken Israels  profeter  ustandselig  prædikede. 
I  Noahs  dage  blev  næsten  alt  kød  fordærvet  ved 
umoral.  Følgen  var,  at  Gud  udslettede  verden 
ved  en  syndflod. 

Bibelen  indeholder  udmærkede  eksempler  på 
mænd,  der  ellers  ville  have  været  store.  Men  da 
de  brød  kyskhedsloven,  nedbrød  den  dem.  For 
eksempel:  Samson,  en  mand  af  stor  fysisk  styrke, 
men  med  en  ukontrolleret  hang  til  kvinder,  blev 
forrådt  af  Delilah  og  begik  til  slut  selvmord, 
mens  han  var  i  slavelænker  hos  filistrene.  Gud 
velsignede  Salomon  med  stor  visdom;  ikke  desto 
mindre  fordærvede  han  sit  liv  med  utallige  med- 
hustruer. 

David,  som  Herren  elskede,  og  som  af  mange 
betragtes  som  Israels  største  konge,  tilbragte 
den  sidste  del  af  sit  liv  nedbrudt  af  sorg  over 
sin  synd  mod  Urias  og  sin  horen  med  Batseba. 
Hans  dybe  følelser  fandt  udtryk  i  een  af  de  mest 
medynkvækkende  bønner  i  Den  hellige  Skrift: 
„Gud,  vær  mig  nådig  efter  din  miskundhed,  ud- 
slet mine  overtrædelser  efter  din  store  barm- 
hjertighed, tvæt  mig  fuldkommen  ren  for  min 
skyld  og  rens  mig  for  min  synd!  Mine  overtræ- 
delser kender  jeg  jo,  min  synd  står  mig  altid  for 
øje."  (Salmerne  51:3-6). 

Med  forståelse  af  frelsesplanen  og  en  fuldkom- 
men kundskab  om  alvoren  af  de  grove  synder, 
mord  og  hor,  som  han  havde  begået,  råbte  kong 
David  til  Herren  i  sjælekval:  „  .  .  .  Dødsriget  gi- 
ver du  ikke  min  sjæl .  .  ."  (Salm.  16:10). 


Over  to  tusinde  år  efter  kong  Davids  død  og  for 
kun  127  år  siden  talte  Jesus  Kristus  fra  Himme- 
len og  lod  os  vide,  at  David  på  grund  af  sin  synd 
mod  Ham  i  tilfældet  med  Urias  og  hans  kone  er 
„faldet  fra  sin  ophøjelse"  og  hans  hustruer  er 
blevet  givet  til  en  anden.  (L  &  P  132:39). 
Måske  er  det  berømteste  bibelske  eksempel  på 
en  modig  og  ædel  mand,  der  blev  fristet,  men 
bevarede  sin  kyskhed,  Joseph,  Potifar,  den 
ægyptiske  herskers,  unge  smukke  tjener.  Han 
modstod  Potifars  kones  nedrige  lokken  og  næg- 
tede  at  bedrive   hor  med  hende.  Josephs  svar 

lød  hvor  skulle  jeg  kunne  øve  denne  store 

misgerning  og  synde  mod  Gud!   (1.   Mo.  39:9) 
Derpå  flygtede  han  fra  hende. 
Hellere  end  at  svigte  sine  idealer  gik  han  i  fæng- 
sel,  hvor  han   sad   indespærret  i  et  fangehul   i 
adskillige  år. 

Gud,  den  evige  Fader,  har  gennem  Jesus  Kristus 
til  menneskeheden  åbenbaret  Evangeliets  frel- 
sesplan. Dens  formål  er  at  give  enhver,  der  vil 
modtage  og  adlyde  den,  fred  og  lykke  i  denne 
verden  og  senere  evigt  liv  i  celestial  herlighed  i 
Guds  nærhed.  Den  højeste  af  alle  love  i  dette 
Evangelium  har  at  gøre  med  ægteskabet  for  tid 
og  evighed.  Den  har  således  at  gøre  med  den 
evige  familie.  De  dejligste  glæder  og  største  vel- 
signelser, der  kan  opnås  i  dødeligheden  og  i  det 
kommende  liv,  fås  gennem  familieliv,  der  leves 
i  overensstemmelse  med  Evangeliets  plan. 
Således  er  en  grundlæggende  lov  for  ægteska- 
bet kyskhedsloven.  Mænd  og  kvinder  kan  ikke 
besudle  livets  kilde  og  alligevel  modtage  en  fyl- 
de af  glæde.  Lykke  og  hjertets  og  sindets  ren- 
hed går  hånd  i  hånd. 

Hvad  gives  der  af  belønninger  for  kyskhed  og 
skrækkelige  følger  af  hor? 
Mormons  Bog  udtrykker  sig  meget  klart  angå- 
ende alvoren  af  seksuel  synd.  Almas  søn,  Co- 
rianton   syndede   sammen    med   skøgen    Isabel. 

Alma,  der  var  en  god  fader  og  en  stor  Guds 
profet,  erklærede  overfor  sin  søn: 
„Ved  du  ikke,  min  søn,  at  disse  ting  er  en  veder- 
styggelighed i  Herrens  øjne,  ja,  vederstygge- 
ligere end  alle  andre  synder  med  undtagelse  af 
udgydelse  af  uskyldigt  blod  eller  det  at  fornægte 
den  Helligånd?" 

„Min  søn,  jeg  ville  ønske,  at  du  ville  omvende 
dig  og  afstå  fra  dine  synder,  ...  thi  uden  du  gør 
det,  kan  du  ingenlunde  arve  Guds  rige."  (Alma 
39:5,  9). 

Ned  gennem  tiderne  har  Guds  profeter  erklæ- 
ret, at  intet  urent  kan  arve  Guds  Rige.  (Moses 
6:57,  Gal.  5:19-21,  1.  Kor.  6:9). 
Jesus  Kristus  underviste,  mens  Han  var  i  sin  dø- 
delige tilstand  energisk  om  kyskhedsloven.  Han 
sagde  „I  har  hørt,  at  der  er  sagt:  ,Du  må  ikke 
bedrive  hor.'  Men  jeg  siger  jer,  at  enhver,  som 
ser  på  en  andens  hustru,  så  han  begærer  hende, 
har  allerede  bedrevet  hor  med  hende  i  sit  hjer- 
te." (Matt.  5:27-28). 

Jesus   kundgjorde   også    „Salige  er  de   rene   af 
hjertet,  thi  de  skal  se  Gud."  (Matt.  5:8). 
Næsten  to  tusinde  år  er  forløbet,  siden  Jesus  og 
Alma  fremsatte  deres  belæringer  om  kyskhed. 
Har  Gud  trukket  lovene  vedrørende  kyskhed  til- 
bage? Er  det  ikke  en  synd  at  bedrive  hor  i  dag? 
Jesus  Kristus  har  talt  fra  Himmelen  i  vore  dage 
og  har  gengivet  sit  Evangelium  og  sin  Kirke.  Han 
har  påny  bekræftet  det  urgamle  bud  i  adskillige 
åbenbaringer  med  „Du  må  ikke  bedrive  hor." 
For  eksempel  gav  Jesus  Kristus  følgende  befa- 
ling til  sin  Kirkes  folk  gennem  profeten  Joseph 
Smith: 

„Du  skal  elske  din  hustru  af  hele  dit  hjerte  og 
holde  dig  til  hende  og  ingen  anden.  Den,  som 
ser  på  en  kvinde  for  at  begære  hende,  skal  for- 
nægte troen  og  skal  ikke  have  Ånden,  og  om  han 
ikke  omvender  sig,  skal  han  kastes  ud."  (L  &  P 
42:22-23). 


Joseph  Smith  og  Sidney  Rigdon  fik  forevist  hor- 
karlenes skæbne  efter  døden  i  den  kommende 
verden  i  den  telestiale  herlighed.  Herren  fortalte 
dem. 

„Det  er  disse,  der  er  løgnere,  troldkarle,  ægte- 
skabsbrydere,  horkarle  .  . ." 
„Det  er  disse,  der  nedstyrtet  til  helvede  lider  den 
almægtige  Guds  vrede  ..."  (L  &  P  76:103,  106). 
Herren  har  befalet  Præstedømmets  bærere  i  vor 
uddeling  således: 

„  .  .  .  pryd  altid  dine  tanker  med  dyd,  da  skal  du 
have  større  frimodighed  for  Guds  åsyn,  og 
Præstedømmets  lære  skal  falde  på  din  sjæl  som 
himlens  dug.  Den  Helligånd  skal  være  din  sta- 
dige ledsager,  og  dit  scepter  retfærdighedens 
og  sanhedens  uforanderlige  scepter.  . ."  (L  &  P 
121:45-46). 

Gid  vi  må  tænke  rene  tanker  og  afstå  fra  alle 
urene  handlinger,  idet  vi  lever  af  hvert  ord,  der 
udgår  af  Guds  mund.  (Se  Matt.  4:4).  Da  skal  vi 
opnå  glæde  i  dette  liv  og  forberede  os  på  at 
komme  tilbage  til  Herrens  nærhed  for  der  at 
blive  kronet  med  herlighed  og  evigt  liv. 
I  Jesu  Kristi  navn.  Amen.  O 

Satan  er  en  realitet, 
en  magtfuld, 
personlig  ånd. 

ÆLDSTE  MARION  G.  ROMNEY    af  De  tolvs  Råd 


Satan  -  Den  store  Bedrager 


Mine  elskede  brødre  og  søstre  og 
venner,  jeg  er  oprigtigt  interesseret  i 
jeres  tro  og  bønner.  Jeg  har  særligt  i 
dag  brug  for  Herrens  Ånd,  fordi  jeg 
har  besluttet  at  tale  om  Hans  fjende, 
„Satan  —  Den  store  Bedrager." 
I  vil  måske  kunne  huske  noget  af  det, 
jeg  siger,  hvis  I  tænker  på  en  datters 
udtalelse  til  sin  moder:  „Jeg  kan  ikke 
gifte  mig  med  John,  for  han  tror  ikke 
på  djævelen."  Og  moderens  svar: 
„Gift  dig  bare  med  ham.  Vi  to  skal  nok 
få  ændret  hans  syn  på  det  spørgs- 
mål." 

En  parallel  til  den  ondartede  løgn  at 
Gud  er  død,  er  den  lige  så  ondartede 
lære,  at  der  ingen  djævel  findes.  Sa- 
tan er  selv  fader  til  begge  disse  løgne. 
At  tro  på  dem  er  at  give  efter  for  ham. 
En  sådan  given  efter  har  altid  ført, 
fører  nu  og  vil  fortsat  føre  mennesker 
til  udslettelse. 

De  sidste  dages  hellige  ved,  at  der  er 
en  Gud  til.  Med  tilsvarende  sikkerhed 
ved  de,  at  Satan  lever,  at  han  er  en 
magtfuld,  personlig  ånd,  Guds  såvel 
som  menneskets  og  retfærdighedens 
ærkefjende. 

Virkeligheden    af    såvel    Guds    som 
djævelens  eksistens  fastslås  endeligt 
af  Skrifterne  og  af  menneskers  erfa- 
ring. 
Abrahams  beretning  om  Det  store  Råd 


i  Himlen,  før  jorden  blev  til,  fastslår, 
at  både  Gud  og  Satan  tog  del  i  det 
råd.  (Læs  Abrahams  Bog  3:22-28). 
Forunderlig  og  betydningsfuld  er  den 
kundskab,  der  åbenbares  i  den  retning 
—  kundskab  om  tingene,  som  de  var 
i  en  fjern  fortid,  angående  Gud,  Fade- 
ren, og  Hans  åndelige  børn  og  an- 
gående Hans  planer  for  denne  jords 
skabelse.  Den  henviser  til  Evangeliets 
plan  og  identificerer  Kristus  og  Satan. 
Ved  uddybning  af  de  sandheder,  der 
var  åbenbaret  Abraham,  sage  Herren 
til  Moses:  „Denne  Satan,  som  du  be- 
falede i  min  Enbårnes  navn,  er  den 
samme,  som  var  fra  begyndelsen;  og 
han  kom  til  mig  og  sagde:  'Se,  her  er 
jeg,  send  mig,  jeg  vil  være  din  søn, 
og  jeg  vil  forløse  menneskeheden,  så 
ikke  en  sjæl  skal  fortabes,  og  jeg  vil 
visselig  gøre  det.  Giv  mig  derfor  din 
ære.'"  (Moses  4:1). 
Det  gamle  Testamentes  profeter  kend- 
te Satan  og  hans  rolle  i  Det  store  Råd. 
Som  talte  han  direkte  til  ham,  sagde 
Esajas:  „Nej,  at  du  faldt  fra  himlen, 
du  strålende  morgenstjerne,  fældet 
og  kastet  til  jorden,  du  folkebetvin- 
ger!  Du,  som  sagde  i  hjertet:  Jeg  stor- 
mer himlen,  rejser  min  trone  deroppe 
over  Guds  stjerner  . .  .  den  Højeste 
lig.  „  —  Ja  ned  i  Dødsriget  styrtes  du, 
nederst  i  hulen."  (Esj.  14:12-15). 


I  denne  sidste  uddeling  har  Herren 
bekræftet,  hvad  Han  i  tidligere  udde- 
linger har  åbenbaret  vedrørende  Sa- 
tans rolle  i  Det  store  Råd.  I  september 
1830   sagde  Han   til   profeten  Joseph 

Smith:  djævelen  var  til  før  Adam, 

thi  han  gjorde  oprør  mod  mig  og  sag- 
de: 'Giv  mig  din  ære,  som  er  min 
magt;'  og  en  trediedel  af  himlens 
hærskarer  vendte  han  bort  fra  mig  på 
grund  af  deres  handlefrihed."  (L  &  P 
29:36). 

I  februar  1832  bevidnede  Joseph 
Smith  og  Sidney  Rigdon,  at  de  i  et 
syn  havde  set,  „at  en  Guds  engel, 
der  havde  myndighed  for  Gud,  gjorde 
oprør  mod  den  enbårne  Søn,  ...  og 
.  .  .  nedstyrtedes  fra  Guds  og  Sønnens 
åsyn. 

Han  blev  kaldt  fortabelse,  thi  himlene 
græd  over  ham.  Det  var  Lucifer,  en 
morgenrødens  søn."  (L  &  P:  25-26). 
Joseph  Smith  har  i  korthed  opregnet 
den  store  strid,  der  fandt  sted,  før  jor- 
den blev  til,  idet  han  sagde:  „Kampen 
i  himlen  var  denne:  Jesus  sagde,  at 
der  fandtes  visse  sjæle,  der  ikke  ville 
blive  frelst,  og  djævelen  sagde,  at 
han  kunne  frelse  alle,  og  Jesus  fore- 
lagde sine  planer  for  Det  store  Råd, 
som  gav  Jesus  deres  stemme.  Og 
derfor  gjorde  djævelen  oprør  imod 
,Gud   og   blev  forstødt  sammen   med 

alle,  som  gav  ham  deres  støtte." 
(Profeten  Joseph  Smiths  Lærdomme, 
side  432). 

Da  Satan  og  de,  der  fulgte  ham,  blev 
„nedstyret",  kom  de  til  jorden. 
I  det  syn,  som  Moses  fik,  sagde  Her- 
ren: „. . .  Fordi  Satan  gjorde  oprør 
mod  mig  og  søgte  at  tilintetgøre  men- 
neskets handlefrihed,  som  jeg,  Gud 
Herren,  havde  givet  ham,  og  ligeledes 
fordi  han  ville,  at  jeg  skulle  give  ham 
min  egen  magt,  sørgede  jeg  for,  at 
han  skulle  nedstyrtes  ved  min  Enbår- 
nes magt.  Og  han  blev  Satan,  ja,  en- 
dog djævelen,  al  løgnens  fader,  for 
at  bedrage  og  forblinde  menneskene 
og  føre  dem  fangne  efter  sin  vilje, 
endog  så  mange,  som  ikke  vil  lytte  til 
min  røst."  (Moses  4:3-4). 
Satan  var  i  Edens  Have  sammen  med 
Adam  og  Eva  før  syndefaldet.  Ikke 
alene  var  han  der,  men  han  vedblev  at 
friste  dem  og  deres  børn,  efter  de  var 
blevet  drevet  ud  af  haven.  Da  Adam 
og  Eva  modtog  Evangeliet,  glædede 
de  sig  over  det,  „velsignede  Guds 
navn  og  .  .  .  kundgjorde  alt  for  deres 
sønner  og  døtre. 

Og  Satan  kom  iblandt  dem  og  sagde: 
'Jeg  er  også  en  Guds  søn;'  og  han 
befalede  dem  og  sagde:  Tro  det  ikke,' 
og  de  troede  det  ikke,  og  de  elskede 
Satan  mere  end  Gud.  Og  fra  den  tid  af 
begyndte  menneskene  at  blive  køde- 
lige, sanselige  og  djævelske."  (Moses 
5:12-1). 

Fra  da  af  til  nu  har  Satan  været  på 
jorden.  Vi  læser  i  Jobs  bog: 
„Nu  hændte  det  en  dag,  at  Guds  søn- 
ner kom  og  trådte  frem  for  Herren,  og 
iblandt  dem  kom  også  Satan;  Herren 
spurgte  Satan:  „Hvor  kommer  du 
fra?"  Satan  svarede  Herren:  „Jeg  har 
gennemvanket  jorden  på  kryds  og 
tværs."  (Job  1:6-7) 

I  sin  dagbog  skrev  profeten  den  11. 
august  1831: 

efter  at  vi  havde  slået  lejr  på 

flodens  bred,  ved  Mcllwaine's  Bend, 
så  broder  Phelps  i  et  åbent  syn  ved 
dagslys  ødelæggeren  i  sin  mest  fryg- 
tindgydende kraft  svæve  på  vandenes 
overflade;  andre  hørte  støjen,  men  så 
ikke  synet."  (Documentary  History  of 
the  Church,  bind  1,  side  203). 
Satan  er  ond:  aldeles  og  altid.  Han 


søger  altid  at  kuldkaste  Evangeliets 
plan  og  „at  fordærve  menneskenes 
sjæle  L&  P  10:27). 

„.  .  .  han  tilskynder  ingen  til  at  gøre 
godt,  nej,  ikke  een,  ej  heller  hans 
engle,  ej  heller  de,  som  underkaster 
sig  ham."  (Moroni  7:17). 
Ved  den  sidste  nadver  før  sin  prøvel- 
se i  Getsemane  advarede  Jesus  Peter: 
„Simon,  Simon!  Se,  Satan  begærede 
jer  for  at  sigte  jer  som  hvede."  (Lukas 
22-1). 

Satan  har  uigenkaldeligt  viet  sig  til  at 
imødegå  og  overvinde  Jesu  Kristi 
Ånds  indflydelse  på  menneskene.  Han 
er  repræsentanten  for,  ophavsmanden 
til  og  fortaleren  for  den  „modsætning 
i  alle  ting,"  som  Lehi  henviser  til  i  sine 
belæringer  til  sin  søn,  Jakob.  (Se 
2.  Nephi  2:11,  14-18). 
Satans  fremgangsmåder  er  forskel- 
lige, uærlige  og  talrige. 
„.  .  .  med  ethvert  tænkeligt  middel 
søger  han  at  formørke  menneskers 
sind  og  tilbyder  dem  derpå  falskhed 
og  bedrag  i  forklædning  som  sand- 
hed. Satan  er  en  dygtig  efterligner,  og 
i  samme  omfang  som  Evangeliets  æg- 
te sandhed  g'weé  til  verden  i  stadig 
tiltagende  overflod,  sætter  han  den 
usande  læres  falske  mønt  i  omløb  . . . 
(Som)  'Løgnens  fader'  er  han  . . .  ved 
års  erfaring  i  sit  afskyelige  værk  ble- 
vet en  sådan  mester,  at  han  om  muligt 
ville  føre  de  udvalgte  vild."  (Se  Matt. 
24:24).  (Joseph  F.  Smith  i  Daniel  H. 
Ludlows  Latter-days  Prophets  Speak 
[Bookcraft  1948],  siderne  20-21). 
Ved  åbningen  af  hver  uddeling  har 
han  foretaget  et  direkte  angreb  mod 
sandhedens  fremkomst.  Som  allerede 
anført,  bedrog  han  Adams  og  Evas 
sønner  og  døtre  i  den  første  evange- 
liske uddeling. 

Ved  begyndelsen  af  den  mosaiske  ud- 
deling, „kom  Satan  og  fristede  ham 
og  sagde:  'Moses,  du  menneskesøn, 
tilbed  mig'."  (Moses  1:12). 
I  Jesu  dage  angreb  Satan  Mesteren 
selv.  (Se  Lukas  4:1-13). 
At  Satan  var  til  stede  og  stred  imod, 
at  denne  sidste  uddeling  skulle  åbnes, 
lærer     vi     af     profetens     udtalelse: 

jeg  blev  grebet  af  en  magt,  der 

ganske  overvældede  mig  og  havde  en 
så  forbavsende  magt  over  mig,  at  den 


bandt  min  tunge,  så  jeg  ikke  kunne 
tale.  Tæt  mørke  omgav  mig,  og  det 
forekom  mig  en  kort  tid,  som  om  jeg 
var  dømt  til  pludselig  undergang." 
(Joseph  Smith  2:15). 

Satans  offensiv  mod  Mormons  Bogs 
fremkomst  beskrives  udførligt  i  Lære 
og  Pagter,  afsnit  10. 

Et  andet  vidnesbyrd  om  djævelens 
indsats  for  at  forpurre,  at  Evangeliet 
udbredes,  er  Heber  C.  Kimballs  beret- 
ning om  Satans  angreb  på  de  brødre, 
der  bragte  Evangeliet  til  England  i 
1837.  (Orson  F.  Whitney,  Life  of  Heber 
C.  Kimball,  siderne  143-145.) 

Den  almindelige  god  agelse  af  Satans 
erklæring:  „Jeg  er  ingen  djævel,  thi 
der  findes  ingen."  (2.  Nephi  28:22) 
forklarer  i  høj  grad  tilbagegangen  i 
vort  forfaldne  Samfund. 

Vi  sidste  dages  hellige  behøver  ikke, 
og  vi  må  ikke,  lade  os  bedrage  af 
menneskers  sofisterier  angående  Sa- 
tans virkelighed.  Der  findes  en  per- 
sonlig djævel,  og  det  må  vi  hellere  tro 
på.  Han  og  en  talrig  skare  af  følge- 
svende, synlige  og  usynlige,  øver  en 
kontrollerende  indflydelse  på  menne- 
sker og  deres  forhold  i  verden  i  dag. 
En  amerikansk  profet  fra  fortiden,  der 
skuede  vor  tid  og  betragtede,  hvad 
der  går  for  sig,  profeterede,  at  hvis 
Satan  ikke  kontrolleres,  vil  han  føre 
denne  slægt  ud  i  ødelæggelse.  Idet 
han  talte  om  vor  nuværende  situation, 

sagde  Nephi:  djævelens  rige  skal 

ryste,  og  de,  der  tilhører  det,  må  af- 
gjort vækkes  til  omvendelse,  ellers 
vil  djævelen  fange  dem  i  sine  evige 
lænker,  og  de  opirres  til  vrede  og 
omkommer.  Thi  se  på  den  dag  skal 
han  rase  i  menneskehjerterne  og 
opirre  til  vrede  mod  det,  der  er  godt. 

Og  andre  vil  han  berolige  og  neddys- 
se i  vellystig  sikkerhed,  så  at  de  vil 
sige:  Alt  er  vel  i  Zion,  ja,  Zion  trives, 
alt  er  vel;  og  således  bedrager  djæve- 
len deres  sjæle  og  leder  dem  omhyg- 
geligt ned  til  helvede.  Og  se,  andre 
drager  han  bort  ved  smiger  og  fortæl- 
ler dem,  at  der  ikke  findes  noget  hel- 
vede, og  han  siger  til  dem:  'Jeg  er 
ingen  djævel,  thi  der  findes  ingen'  — 
og  således  hvisker  han  dem  i  øret, 
indtil  han  har  fanget  dem  i  sine  gruful- 

de  lænker,  hvorfra  man  ikke  kan  und- 
slippe." (2.  Nephi  28:19-22). 

Jeg  henleder  ikke  opmærksomheden 
på  disse  ting  for  at  skræmme,  tage 
modet  fra  eller  sætte  panik  i  nogen. 
Jeg  omtaler  dem,  fordi  jeg  ved,  at  de 
er  sande,  og  jeg  er  overbevist  om,  at 
hvis  vi  skal  „overvinde  Satan,  og  slip- 
pe ud  af  hænderne  på  Satans  tjenere, 
der  understøtter  hans  værk."  (L  &  P 
10:5),  så  må  vi  forstå  og  erkende  stil- 
lingen, som  den  er.  Dette  er  ikke 
tiden,  da  de  sidste  dages  hellige  bør 
gå  uden  om  sandheden. 

Men  det  er  heller  ikke  tiden,  da  vi 
skal  lade  os  gribe  af  panik.  Vor  tids 
vanskeligheder  er  ikke  kommet  over 
os,  mens  vi  var  uforberedte.  For  eet 
hundred  og  fyrre  år  siden  åbenbarede 
Herren  tydeligt  forløbet  af  vor  tid.  Vi 
ved,  at  som  Frelserens  andet  komme 
nærmer  sig,  øges  tempoet  i  Satans 
kampagne  for  menneskenes  sjæle 
fortsat  mere  og  mere.  Vi  ved,  at  ople- 
velserne i  de  mellemliggende  år  vil 
sætte  menneskenes  sjæle  på  prøve. 

Vi  ved  også,  at  Gud  lever;  at  Hans 
„evige  hensigter  skal  fremskyndes." 
(Mormon  8:22)  Vi  ved,  at  for  at  vi  skal 
kunne  holde  stand  mod  Satan  og  hans 
onde  hæskarer,  er  Jesu  Kristi  Evange- 
lium blevet  os  givet.  Vi  ved,  at  Kristi 
Ånd  og  Hans  Præstedømmes  magt  er 
rigeligt  skjold  mod  Satans  magt.  Vi 
ved,  at  den  Helligånds  gave  står  til 
rådighed  for  hver  af  os,  den  gave,  som 
er  åbenbaringens  kraft,  hvilket  om- 
fatter den  dømmekrafts  gave,  hvorved 
vi  uden  at  tage  fejl  kan  opdage  djæ- 
velen og  de  forfalskninger,  han  med 
så  stort  held  pådutter  denne  lettroen- 
de slægt.  Vor  kurs  er  klar  og  sikker. 
Den  består  i  strengt  at  adlyde  Her- 
rens bud,  som  de  er  optegnede  i 
Skrifterne  og  som  de  gives  ved  de 
levende  profeter. 

Til  slut  bærer  jeg  mit  vidnesbyrd  an- 
gående sandheden  af  disse  ting,  jeg 
har  henledt  jeres  opmærksomhed  på, 
ved  disse  bemærkninger. 
Jeg  ved,  at  Gud  lever.  Gennem  egen 
erfaring  har  jeg  erhvervet  viden  om 
Hans  Ånd  og  Hans  kraft.  Jeg  ved  også, 
at  Satan  lever.  Jeg  har  opdaget  hans 
ånd  og  følt  af  hans  kraft  —  ikke  i  den 


grad,  som  profeten  Joseph  gjorde  det, 
men  ved  en  lignende  oplevelse. 
Jeg  ved,  at  ved  Kristi  andet  komme, 
om  hvilket  tegnene  nu  er  talrige,  skal 
„Satan  . . .  bindes,  så  han  ikke  mere 
skal  have  plads  i  menneskenes  børns 
hjerter."  (L  &  P  45:55). 
Jeg  bærer  videre  vidnesbyrd  om  sand- 
heden af  Frelserens  forudsigelse  om, 
at  ved  tiden  for  Hans  komme  skal  „de, 
der  er  kloge  og  har  modtaget  sand- 
heden (dvs.  som  har  taget  imod  Evan- 
geliet), og  taget  den  Helligånd  til  vej- 
leder og  ikke  har  ladet  sig  forføre,  . .  . 


bestå  på  den  dag.  (Dagen  for  Hans 
komme).  Og  (at)  jorden  skal  gives 
dem  til  arv;  .  .  .  Thi  Herren  skal  være 
midt  iblandt  dem;  og  hans  herlighed 
skal  hvile  over  dem,  og  han  skal  være 
deres  konge  og  lovgiver."  L.  &  P. 
45:57-59) 

At  vi  må  tage  den  Helligånd  til  vej- 
leder, erkende  Satan,  hans  repræsen- 
tanter og  deres  værk  og  ikke  lade  sig 
bedrage  af  dem,  så  at  vi  må  få  del  i  de 
forjættede  velsignelser,  beder  jeg 
ydmygt  om  i  Jesu  Kristi,  vor  Herres 
navn.  Amen.  O 


JULE-EVANGELIET 

Men  det  skete  i   de  dage,  at  der  udgik  en  befaling  fra  kejser 

Augustus,  at  al  verden  skulle  skrives  i  mandtal. 

2,1-14:  Kristi  fødselsdag  (A). 
(Det  var  den  første  indskrivning,  som  skete,  mens  Kvirinius 
var  landshøvding  i  Syrien). 

Og  alle  gik  hen  for  at  lade  sig  indskrive,  hver  til  sin  by. 
Og  fordi  Josef  var  af  Davids  hus  og  slægt,  drog  også  han  op 
fra  Galilæa,  fra  byen  Nazaret,  til  Judæa,  til  Davids  by,  som 
hedder  Betlehem,  I  Sam.  16,1  //.  Mika  5,1. 

Matt.  2,6.  Joh.  7,42 
for  at  lade  sig  indskrive  tillige  med  Maria,  sin  trolovede,  som 
var  frugtsommelig.  Matt.  1,18. 

Og  det  skete,  medens  de  var  der,  kom  tiden,  da  hun  skulle  føde. 
Og  hun  fødte  sin  søn,  den  førstefødte,  og  svøbte  ham  og  lagde 
ham  i  en  krybbe,  thi  der  var  ikke  plads  til  dem  i  herberget. 
I  den  samme  egn  var  der  hyrder,  som  lå  ude  på  marken  og  holdt 
nattevagt  over  deres  hjord. 

Og  en  Herrens  engel  stod  for  dem,  og  Herrens  herlighed  strå- 
lede om  dem,  og  de  blev  grebet  af  stor  frygt. 
Men  engelen  sagde  til  dem:  «Frygt  ikke;  thi  se,  jeg  forkynder 
eder  en  stor  glæde,  som  skal  være  for  hele  folket. 
Thi  eder  er  i  dag  en  frelser  født  i  Davids  by;  han  er  Kristus, 
Herren ! 

Og  dette  skal  være  jer  et  tegn:  I  skal  finde  et  barn  svøbt  og 
liggende  i  en  krybbe. » 

Og  i  det  samme  var  der  med  engelen  en  mangfoldig  himmelsk 
hærskare,  som  lovpriste  Gud  og  sagde: 

«Ære  være  Gud  i  det  højeste!  og  på  jorden  fred  i  mennesker, 
der  har  hans  velbehag!»  Luk.  19,38. 

Ap.G.  10,36.  Rom.  5,1.  Ej.  2,14  /. 
Og  det  skete,  da  englene  havde  forladt  dem  og  var  vendt  tilbage 
til  Himmelen,  sagde  hyrderne  til  hverandre:  «Lad  os  dog  gå  til 
Betlehem  og  se  det,  som  dér  er  sket,  og  som  Herren  har  kund- 
gjort os.»  2,1 5-20  -.Kristi  fødselsdag  (aftens.). 
Og  de  skyndte  sig  derhen  og  fandt  Maria  og  Josef  tillige  med 
barnet,  som  lå  i  krybben. 

Da  de  havde  set  det,  fortalte  de,  hvad  de  var  blevet  sagt  til 
dem  om  dette  barn. 

Og  alle,  som  hørte  det,  undrede  sig  over  det,  som  hyrderne 
sagde  til  dem. 

Men  Maria  gemte  alle  disse  ord  i  sit  hjerte  og  grundede  over 
dem.  Luk.  2,51. 

Og  hyrderne  vendte  tilbage  og  priste  og  lovede  Gud  vor  alt, 
hvad  de  havde  hørt  og  set,  således  som  der  var  blevet  sagt  til 
dem. 

En  sand  historie  genfortalt       AF  LUCILE  C.  READING 


Det  var  næsten  jul,  men  der  var  in- 
gen glæde  i  Marians  hjem.  Hun  kun- 
ne huske  andre  julehøjtider,  da  der 
havde  været  det.  Det  var,  når  Far 
var  kommet  hjem  fra  posthuset, 
hvor  han  arbejdede  med  de  breve, 
der  var  mangelfuldt  adresseret,  han 
havde  haft  et  lykkeligt  smil  om  mun- 
den og  hilst  på  hende,  lillebror  og 
Mor.  Sikken  de  havde  spøgt  og 
moret  sig  og  talt  dejligt  sammen  og 
som  regel  havde  de  læst  en  historie 
før  sengetid. 

Alt  det  var  før  hendes  lillebror  plud- 
selig var  blevet  syg  og  hurtigt  døde, 
inden  nogen  kunne  hjælpe  ham.  Det 
forekom  Marian,  at  hendes  far  på  en 
måde  også  var  død,  for  han  smilede 
aldrig  mere,  eller  fortalte  hende 
historier  eller  hilste  hende  med  et 


knus  og  et  kys.  Faktisk  syntes  han 
at  være  ligeglad  med,  om  hun  og 
Mor  overhovedet  var  der. 
Marian  kunne  ikke  tale  med  Mor  om 
problemet,  for  det  ville  bare  gøre 
hende  mere  ked  af  det,  og  hun  men- 
te ikke,  at  nogen  anden  ville  kunne 
forstå,  hvordan  det  havde  været  i 
deres  hjem,  og  hvordan  det  nu  var. 
Så  en  dag  fik  hun  den  ide  at  skrive 
et  brev. 

Det  var  ikke  let  at  skrive  et  så  vig- 
tigt brev  helt  alene.  Da  det  var  fær- 
digt, adresserede  Marian  det  til 
Grønland  og  puttede  det  i  postkas- 
sen på  hjørnet.  Brevet  lød: 
Kære  Julemand 

Vi  er  så  bedrøvede  hjemme  hos  os. 
Min  lillebror  tog  til  Himlen  i  for- 
året . .  .  Du  behøver  ikke  at  tage  no- 

get  med  til  mig,  men  hvis  du  kunne 
give  Far  noget,  der  ville  få  ham  til 
at  være,  sådan  som  han  plejde  at 
være,  så  ville  jeg  sådan  ønske,  at 
du  ville  gøre  det.  Jeg  har  hørt  ham 
sige  til  Mor,  at  kun  evigheden  kunne 
helbrede  ham.  Kunne  du  ikke  tage 
noget  af  det  med  til  ham  . . . 

Marian 
Det  var  mere  end  et  rent  og  skært 
tilfælde,  at  brevet  havnede  på  Ma- 
rians fars  bord  for  mangelfuldt  ad- 
resserede breve,  i  stedet  for  at  blive 
undersøgt  af  en  anden  mand  i  af- 
delingen. 

Senere  på  dagen  da  Far  kom  hjem, 
var  det  næsten  som  om,  julen  alle- 
rede var  kommet  til  familien  Arm- 
strongs hjem,  for,  da  han  lukkede 
døren  op,  var  der  et  bredt  smil  på 
hans  ansigt.  Han  standsede  lige  et 
øjeblik,  bredte  så  armene  ud,  som 
han  plejede  at  gøre,  og  knugede 
både  Mor  og  Marian  i  dem.  O 

Debbie 

og  den  talende  tavle 

AF  DOROTHY  DUNSTEDTER  WARNER       Illustreret  af  Sherry  Thompson 


Debbie  Watson  gned  et  kighul  frit 
for  rimfrost  på  forruden  og  så  ud. 
Endelig  var  den  snestorm,  der  havde 
tudet  uden  for  gården  i  tre  dage, 
ovre.  Prærien  i  Iowa  lå  som  et  hvidt 
eventyrland  med  blå  skygger. 
„Mor!"  råbte  Debbie,  „kom  og  se, 
hvor  smuk  hele  verden  er!"  Pludse- 
lig kom  hun  i  tanker  om  sin  døve 
kusine,  Mary  Lou,  der  ville  komme 
næste  dag  for  at  bo  hos  hende  en 
uge.  Hun  vidste,  at  hun  ville  nyde 
julen  i  morgen  så  meget  mere,  hvis 
hendes  kusine  kunne  tale  og  høre. 
Jeg  skulle  skamme  mig,  tænkte  hun, 
men  jeg  ved,  at  det  ikke  bliver  sær- 
lig morsomt. 

Nu  svarede  hendes  moder,  der  var  i 
køkkenet  og  havde  travlt  med  jule- 
bagningen: „Jeg  har  set,  skat,  jeg 
har  travlt  nu." 

Debbie  gik  ud  i  køkkenet.  „Jeg  er 
altid  så  glad,  når  familien  kommer 
på  besøg  til  højtiderne;  er  du  ikke 
også?  Bedstefar  og  Bedstemor  er 
så  rare  men  jeg  kan  ikke  huske, 
hvordan  onkel  Ted  og  tante  Lea  er." 
„Eller  din  kusine,  Mary  Lou,"  ind- 
skød fru  Watson,  idet  hun  æltede 
dejen.  „Hun  er  på  alder  med  dig.  I  to 
har  sikkert  en  masse  til  fælles.  Jeg 


har  savnet  min  eneste  søster  sådan. 
Jeg  er  glad  for,  at  de  flytter  her  til- 
bage." 

Debbie  kunne  ikke  finde  på  noget  at 
sige. 

Hendes  mor  kiggede  på  hende.  Du 
er  meget  nervøs  for  at  møde  Mary 
Lou,  ikke?  Det  skal  du  ikke  være. 
Hun  har  gået  i  særskole,  og  efter- 
hånden kan  du  lære  at  tale  med 
hende." 

Debbie  tog  en  stor  ske  og  smagte  på 
dejen. 

Hendes  mor  snakkede  videre:  „Men 
indtil  da,  så  husk  een  ting  Debbie. 
Døve  mennesker  er  også  men- 
nesker." 

„Ja,  Mor,"  svarede  Debbie.  Men  hun 
tænkte,  jeg  må  jo  være  venlig  og 
sørge  for,  at  hun  morer  sig  —  men 
hvordan  kan  det  blive  andet  end  en 
pligt? 

Julemorgen  hørte  Debbie  munter 
ringen  af  kanebjælder.  Hun  skyndte 
sig  til  vinduet  ud  mod  vejen  og  fik 
øje  på  en  bil,  der  langsomt  var  på 
vej  op  ad  deres  indkørsel  fra  lande- 
vejen, der  var  renset  for  sne.  Et  par 
gamle  kanebjælder,  der  var  bundet 
til  bilens  antenne,  klingede  muntert. 
Lyden  vakte  en  pludselig  følelse  af 

glæde  i  hendes  hjerte,  en  følelse, 
hun  havde  længtes  efter,  men  ikke 
havde  kunnet  finde.  Hun  spekule- 
rede på,  hvem  der  havde  anbragt 
bjælderne  der. 

Et  øjeblik  senere  åbnede  fru  Watson 
hoveddøren,  og  deres  gæster  trop- 
pede op,  læssede  med  bagage  og 
pakker. 

Muffet,  Debbies  kat,  for  op  ad  trap- 
pen for  at  gemme  sig.  Men  Bosco, 
familiens  hund,  hoppede  og  sprang 
omkring  i  fornøjede  cirkler,  mens 
den  gøede  højt.  Debbie  gik  ud  for 
at  tage  imod  dem,  idet  hun  ønskede, 
at  hun  var  mere  som  Bosco. 
„Bjælderne  fortalte  os,  at  I  var  på 
vej,"  sagde  hendes  far  leende.  Plud- 
selig var  alle  i  gang  med  at  kysse 
og  kramme  hverandre.  Debbie  over- 
vandt sig  til  at  give  Mary  Lou  et  lille 
klem.  Hun  prøvede  ,  hele  tiden  at 
huske  på,  at  det  ikke  nyttede  noget 
at  tale,  så  hun  vidste,  at  det  ikke 
var  nogen  særlig  begejstret  omfav- 
nelse. 

Onkel  Ted  gav  Debbie  et  stort  knus. 
„Det  er  Mary  Lou,  der  har  anbragt 
dem  der,"  sagde  han.  „Hun  har  set, 
hvor  glade  folk  synes  at  være  for 
klokker  —  skønt  hun  ikke  har  hørt 
dem." 

Debbie  lo  en  lille,  nervøs  latter.  Så 
så  hun  forbi  sin  onkel  hen  på  Mary 
Lou.  Hendes  kusines  varme,  brune 
øjne  strålede  af  lykke.  Debbie  be- 
gyndte at  føle  sig  bedre  tilpas. 
I  næste  øjeblik  var  de  voksne  gået 
ind  i  den  store  dagligstue.  Debbie 
stod  sammen  med  Mary  Lou  i  kor- 
ridoren. Mary  Lou  så  lige  på  hende. 


Hun  måtte  foretage  sig  noget!  Så 
smilede  Debbie  og  krummede  sin 
lille  finger,  for  at  betyde  Mary  Lou, 
at  hun  skulle  komme  med/ 
Mary  Lou  gik  med  Debbie  i,nd  i 
soveværelset.  Debbie  hentede  en 
lille  pakke  frem  af  toiletbordsskuffen 
og  rakte  den  til  sin  kusine.  Den  døve 
pige  smilede  og  trak  en  lille  pakke 
frem  af  lommen  på  sin  sweater. 
Da  Debbie  åbnede  sin  pakke,  fandt 
hun  et  sølvarmbånd  til  charms.  En 
lille  dukke  dinglede  som  den  første 
charm  fra  det.  Omhyggeligt  lod  hun 
sine  læber  forme  ordet  „Tak!"  og 
hun  tog  armbåndet  på. 
Mary  så  ud,  som  skulle  hun  briste  af 
spænding,  idet  hun  rev  papiret  af 
sin  pakke.  Hun  fandt  et  rosa  hjerte 
i  en  lille  guldkæde  og  gav  Debbie 
et  hastigt  knus. 

I  det  samme  stak  tante  Lea  hovedet 
ind  ad  døren  og  sagde  smilende: 
„I  to,  der  har  så  travlt  der,  kom. 
Maden  er  klar." 

Mary  Lou  lagde  armen  om  Debbies 
skulder,  mens  de  gik  ind  i  spise- 
stuen. Da  Debbie  satte  sig,  drog  hun 
et  lille  lettelsens  suk.  Det  var  tem- 
melig anstrengende,  tænkte  hun,  at 
gøre  sig  forståelig  for  og  selv  forstå 
en  døv.  Nå,  lige  nu  havde  hun  ikke 
andet  at  tænke  på  end  at  spise  en 
masse  gåsesteg. 

Middagen  var  lang  og  dejlig,  og  alle 
blev  siddende  over  desserten.  Deb- 
bies lillebror,  Billy,  svinede  sig  til 
med  mad,  så  hun  måtte  tage  ham  ud 
og  gøre  ham  ren.  Hun  ville  ønske, 
hun  kunne  finde  på  en  måde  at  un- 
derholde Mary  Lou  på. 

Husk 

AT  FORNY  DERES 
ABONNEMENT 
PÅ  STJERNEN! 


Abonnementsprisen  (incl.  porto) 
er  i  Danmark  kr.  16,00  pr.  halvår, 
kr.  30,00  for  et  helt  år  og  i 
udlandet  $  4,00  for  et  helt  år. 
1  Løssalg  kr.  3,00  pr.  nummer. 

Betaling  i  check  udstedt  til 
Den  danske  Stjerne,  Priorvej  12, 
2000  København  F.-,  eller  gennem 
postgiro  333.38  til  Jesu  Kristi 
Kirke  af  Sidste  Dages  Hellige, 
Dalga's  Boulevard  164, 
2000  København  F.-  Husk  på 
talonen  at  skrive  „Stjernen". 

Dersom   beløbet  ikke  er  indbetalt 
senest  den  15.  januar  1972, 
vil  abonnementet  automatisk 
blive  ophævet. 

For  halvårsabonnementer  gælder 
det,  at  beløbet  skal  være  indbetalt 
senest  15.  januar  og  15.  juli. 

Giroindbetalingskort  kan  fås  på 
grenskontorerne. 


Efter  middagen  gik  Debbie  ned  med 
Billy,  så  han  kunne  få  sig  en  lur,  og 
mødte  på  tilbagevejen  Mary  Lou  i 
korridoren,  hvor  hun  gjorde  tegn  til 
hende  om  at  komme  hen  til  garde- 
robeskabet. Da  Mary  Lou  tog  sit 
overtøj  på,  forstod  Debbie,  at  hun 
gerne  ville  ud  at  kælke. 

Det  var  meget  sjovere  at  kælke,  end 
Debbie  havde  troet.  Igen  og  igen 
susede  de  ned  ad  den  lange  bakke 
på  engen  med  Bosco  i  hælene.  Mary 
Lou  blussede  og  var  lykkelig  og 
morede  sig,  og  et  øjeblik  glemte 
Debbie  næsten  helt,  at  hendes 
kusine  var  døv. 

Debbie  så  til,  mens  Mary  Lou  klatre- 
de op  på  en  stub  og  lod  sig  falde  på 
hovedet  ned  i  den  dybe,  bløde  sne. 
Det  så  så  sjovt  ud,  at  Debbie  også 
skulle  prøve  det.  Pigerne  kastede 
sig  i  sneen,  til  aftrykkene  fra  deres 
kroppe  sås  overalt  på  engen  og  fik 
den  til  at  tage  sig  ud  som  trykt  stof. 
Da  solen  gik  ned,  trak  de  to  piger, 
kolde  og  trætte,  slæden  tilbage  til 
huset —  mens  deres  ansigter  gløde- 
de af  lykke. 

Da  de  var  kommet  indendøre,  hjalp 
de  Billy  med  at  give  katten  dukketøj 
på  og  køre  den  en  tur  i  den  gamle 
dukkevogn.  Så  tilberedte  de  små 
stykker  smørrebrød  til  et  teselskab 
med  Billy. 

Debbie  syntes,  at  Mary  Lou  var 
næsten  lige  så  skæg  som  Marcia, 
hendes  bedste  veninde  i  skolen. 
Debbie  kunne  ikke  lade  være  at  øn- 
ske, at  hun  kunne  sige  de  ting,  hun 
havde  lyst  til,  til  Mary  Lou,  i  samme 

øjeblik  de  faldt  hende  ind,  —  og  så 
høre  hendes  svar  på  det. 
Pludselig  fik  Debbie  en  ide!  Hun  løb 
hurtigt  ud  i  køkkenet  og  kom  tilbage 
med  den  lille,  sorte  skiffertavle,  og 
kridtet,  hendes  mor  havde  ved  tele- 
fonen. 

Mary  Lou  så  til,  mens  Debbie  skrev: 
„Du  er  sjovere  end  et  helt  abebur, 
Mary  Lou!" 

Med  et  fornøjet  udtryk  tog  Mary  Lou 
tavlen  og  skrev  et  svar:  „Jeg  morer 
mig  også.  Hvis  du  har  lyst,  kan  vi  i 
morgen  tage  fat  på  tegnsprog  og 
mundaflæsning." 

Debbie  skrev  „Ja"  med  store  bog- 
staver på  tavlen! 


Om  aftenen  sad  hele  familien  ved 
en  kraftig  ild  i  den  store  kamin. 
Hr  Watson  tog  sin  banjo  frem  og 
begyndte  at  plimre  „Jingle  Bells." 
Alle  sang  med  undtagen  Mary  Lou; 
men  fornøjelsen  lyste  i  hendes  an- 
sigt. 

Debbie  greb  igen  „Den  talende  Tav- 
le", som  pigerne  nu  kaldte  den,  og 
skrev:  „Jeg  er  glad  for,  at  du  er  min 
kusine,  og  at  I  er  flyttet  hertil." 
Mary  Lou  læste  det  og  smilede 
bredt.  Så  skrev  hun:  „I  lige  måde." 
Derpå  viskede  hun  hurtigt  ordene 
ud  på  den  lille  tavle  og  skrev: 


Glædelig  jul,  allesammen! 


O 


Uvervej  disse  ord,  som  Frelseren 
udtalte,  mens  Han  talte  med  den  sama- 
ritanske kvinde  ved  Jakobs  brønd: 
„Enhver,  som  drikker  af  dette  vand, 
vil  tørste  igen,  men  den,  som  drikker 
af  det  vand,  jeg  giver  ham,  han  skal  til 
evig  tid  ikke  tørste;  men  det  vand, 
jeg  giver  ham,  skal  i  ham  blive  et  kil- 
despring til  evigt  liv."  (Joh.  4:13-14) 
Hvilken  mere  storslået  måde  at  vise 
Jesu  Kristi  Evangeliums  frelsende, 
helbredende  principper  på,  findes  der 
vel  end  at  sammenligne  dem  med  det 
livsbevarende  vand  —  vand,  der  er 
uundværligt  for  hvert  eneste  menne- 
ske, hvis  det  skal  leve. 
Frelseren  fortalte  kvinden,  at  hvis  hun 
drak  af  brønden,  ville  hun  tørste  igen; 
men  hvis  hun  drak  af  Hans  brønd  og 
nød  af  de  principper,  som  Han  lærte, 
ville  hun  aldrig  komme  til  at  tørste 
mere,  men  hendes  sjæl  ville  næres, 
og  hun  ville  opnå  evigt  liv. 
Vi  lever  i  en  sammensat  verden,  fuld 
af  udfordringer.  Unge  og  gamle  synes 
at  spadsere  frem  og  tilbage,  idet  de 
drikker  af  forskellige  brønde  og  søger 
efter  det  vand,  der  kan  nære  deres 
sjæle,  slukke  en  indre  tørst. 
Det  gælder  de  unge  mennesker,  der 
beskæftiger  sig  med  forskellige  sager, 
nogle  "populære,  mange,  der  kan  ud- 
rette meget  godt,  og  nogle  få  militan- 
te, det  gælder  den  voksne,  der  ikke 
finder  nogen  tilfredsstillelse  i  sit  kald 
og  måske  kun  skuffelse  i  sit  ægteskab 
og  tomhed  i  livet,  —  den  stridbare, 
der  bruger  sit  liv  til  bittert  at  fordøm- 
me det,  han  er  modstander  af,  men 
aldrig  er  helt  sikker  på  det,  han  er  for, 
—  den,  der  vender  sig  til  stoffer  og 
måske  sågar  søger  at  ligestille  det 
med  en  åndelig  oplevelse  og  så  må 
indse,  at  for  hvert  højdepunkt  er  der 


Drik  af  det  rene  vand 


AF  PRÆSIDENT  LOREN  C.  DUNN,    af  de  Halvfjerds'  første  Råd 

Livets  vande 
findes  i  Evangeliets 
principper. 


et  eller  andet  dystert  lavpunkt  — 
måske  er  det  sådan,  at  disse  men- 
nesker og  mange  andre  giver  sig  af 
med  særlige  emner  og  opfører  sig 
uberegneligt  mere  på  grund  af  en 
indre  trang  til  at  tilfredsstille  en  læng- 
selsfuld  sjæl,   end   på  grund   af  den 

overfladiske  værdi  af  det,  de  beskæf- 
tiger sig  med,  hvor  værdifuldt  det  end 
kan  være. 

Selv  i  Rusland,  hvor  folket  i  halvtreds 
år  har  drukket  af  den  socialistiske 
morals  brønd,  tyder  visse  ting  på,  at 
der  eksisterer  et  ønske  om  noget 
mere  nærende.  I  sin  gennemgang  af 
religion  i  Rusland  i  dag  fastslår  journa- 
listen, Paul  Wohl,  at  „den  socialistiske 
moral  er  blevet  godtaget  som  den 
officielle  målestok  for  god  opførsel; 
men  hvorvidt  sovjetmennesket  er  me- 
re harmonisk  end  sine  forfædre,  er  et 
åbent  spørgsmål.  Der  eksisterer  et 
videnskabeligt  udsyn,"  siger  Wohl, 
„men  også  et  religiøst.  Religionens 
tilbagevenden,"  siger  han,  „er  et 
fænomen,  som  de  kommunistiske  ide- 
ologer ikke  kan  forklare,  og  som  de 
foretrækker  at  forbigå  i  tavshed." 
Han  konstaterer,  at  bevægelsen  hen 
imod  det  religiøse  overvejende  sæt- 
tes i  gang  af  unge  mennesker. 
Forfatteren  fortæller  om  en  simpel 
russerinde,  som  blev  besøgt  af  sin 
nabo,  en  ung  fysisk  ingeniør.  „Jeg 
ved,  at  De  er  troende;"  sagde  inge- 
niøren, „vil  De  fortælle  mig  om  Gud? 
Den  marxistiske  videnskabs  filosofi 
tilfredsstiller  mig  ikke.  Jeg  vil  gerne 
lære  de  troendes  synspunkt  at  ken- 
de." 

Det  er  yderst  interessant  at  mærke 
sig,  at  der  er  noget  grundlæggende  i 
menneskets  væsen,  der  før  eller  sene- 
re vender  det  til  dets  skaber,  forudsat 
at  det  ikke  fuldstændigt  undertrykker 
denne  tilbøjelighed  ved  onde  handlin- 
ger eller  kronisk  vantro,  og  forudsat 
at  det  ikke  dresserer  sig  selv  til  at 
slå  sig  til  tåls  med  mindre  ved  at  stå 
fast  på,  at  det,  det  ikke  ved  eller  ikke 
har  erfaret,  ganske  simpelt  ikke  er  til. 
Idet  Alma  taler  om  Frelseren,  siger 
denne  profet: 


„Han  indbyder  alle  mennesker;  thi 
barmhjertighedens  arme  er  udstrakt 
til  dem,  og  han  siger:  Omvend  jer,  og 
jeg  vil  modtage  jer.  Ja,  han  siger:  Kom 
til  mig,  da  skal  I  nyde  frugten  af  livets 
træ:  ja,  I  skal  frit  spise  og  drikke  af 
livets  brød  og  vand." 
„Jeg  siger  jer,  at  den  gode  hyrde 
kalder  jer;  ja,  og  i  sit  eget  navn  kalder 
han  jer,  hvilket  er  Kristi  navn  . . ." 
(Alma  5:33-34,  38). 
Derefter  lærer  Alma  folket  det  der 
vedrører  Jesu  Kristi  Evangelium,  og 
hvad  de  kan  gøre  for  at  finde  næring 
for  deres  sjæle  og  få  fred  og  forbere- 
de sig  til  evigt  liv.  Derpå  siger  Han: 
„Og  jeg,  Alma,  befaler  jer  nu  i  hans 
sprog,  som  har  befalet  mig,  at  I  vil 
bestræbe  jer  på  at  gøre  efter  de  ord, 
jeg  har  talt  til  jer. 

Jeg  taler  efter  befaling  til  jer,  som 
tilhører  kirken;  og  dem,  der  ikke  til- 
hører kirken,  indbyder  jeg  og  siger: 
Kom  og  bliv  døbt  til  omvendelse,  så 
I  også  kan  få  del  i  frugten  af  livets 
træ."  (Alma  5:61-62). 
Som  dette  sidste  skriftsted  viser,  er 
det  muligt  for  et  menneske  at  have 
frugten  af  livets  træ  frit  til  rådighed, 
men  uden  at  få  gavn  deraf,  hvis  han 
ikke  spiser  af  den! 

Det  minder  mig  om  to  unge  mænd, 
der  kom  for  at  besøge  mig  for  nogle 
måneder  siden.  De  var  blevet  anbe- 
falet af  deres  præstedømmeledere. 
Fra  det  øjeblik  de  trådte  ind  i  kontoret, 
begyndte  de  på  det  kraftigste  at  dra- 
ge Kirkens  doktriner,  lærdomme  og 
fremgangsmåder  i  tvivl.  Deres  hold- 
ning var  imidlertid  ikke  at  modvirke, 
da  de  oprigtigt  søgte  efter  svar. 
Til  slut  spurgte  jeg  dem,  om  deres 
spørgsmål  måske  var  symptomer  på 
deres  problem  og  ikke  årsagen  dertil. 
Var  deres  virkelige  spørgsmål  ikke, 
hvorvidt    Kirken    var   sand    eller    ej? 


Hvorvidt  den  virkelig  er  Jesu  Kristi 
Kirke?  Og  hvorvidt  den  ledes  ved 
guddommelig  åbenbaring?  De  unge 
mænd  gav  mig  ret  i,  at  de  måske, 
hvis  de  var  sikre  på  svarene  på  disse 
spørgsmål,  kunne  klare  de  øvrige 
spørgsmål,  der  syntes  at  opstå  i  de- 
res hjerter. 

Jeg  spurgte  dem,  om  de  var  villige  til 
at  deltage  i  et  eksperiment.  Den  ene 
af  dem  syntes  at  have  interesse  for 
atletik;  derfor  henvendte  jeg   mig  til 
ham  og  spurgte:   „Hvis  du  ønsker  at 
lære  om  vands  kemiske  egenskaber, 
ville  du  da  tage  til  det  stedlige  stadion 
og  løbe  banen  fire  gange  rundt?" 
Han  svarede:  „Selvfølgelig  ikke." 
Jeg  spurgte:  „Hvorfor  ikke?" 
Han  sagde:  „De  to  ting  har  intet  med 
hinanden  at  gøre." 

Vi  slog  da  op  i  Johannesevangeliet, 
kapitel  syv,  og  læste:  „Hvis  nogen  vil 
gøre  hans  vilje,  skal  han  erfare  om 
læren  er  fra  Gud,  eller  jeg  taler  af  mit 
eget."  (Joh.  7:17). 

Hvis  vi  skal  eksperimentere  med  de 
ting,  der  har  med  Kristus  at  gøre,  så 
må  vi  underkaste  disse  ting  en  åndelig 
prøve,  som  Frelseren  selv  har  udfor- 
met for  alle  dem,  der  ønsker  at  vide, 
—  en  handlingens  prøve. 
Jeg  spurgte  dem,  om  de  læste  Skrif- 
terne. 

De  sagde:  „Nej." 
Jeg  spurgte  dem,  om  de  bad. 
De  sagde:   „Sjældent." 
Jeg  spurgte   dem,  om  de  holdt  Vis- 
domsordet. 
De  sagde:  „Til  tider." 
Jeg  spurgte,  om  de  kom  i  Kirken. 
De  sagde,  at  det  var  de  holdt  op  med. 
Jeg   spurgte  dem,   om  de  ville  være 
interesserede  i  et  tre-måneders  eks- 
periment. De  sagde,  at  de  ville  prøve, 
men  ikke  så  gerne  ville  love  noget, 
før  de  vidste,  hvad  jeg  tænkte  på. 

„Vil  I  i  de  næste  tre  måneder  komme 
til  alle  Kirkens  møder  lytte  opmærk- 
somt til  det,  der  siges,  ja,  mærke  jer 
hovedpunkterne,  som  lærerne  frem- 
hæver, og  hvorledes  disse  punkter 
kan  anvendes  i  jeres  liv?" 
De  tænkte  sig  om  en  tid  og  sagde  så, 
at  det  ville  de. 

„Vil  I  i  de  næste  tre  måneder  genind- 
føre bøn  i  jeres  personlige  liv,  om 
morgenen  og  om  aftenen,  idet  I  takker 
Gud  for  de  velsignelser,  I  nyder,  og 
beder  Ham  om  hjælp  til  at  vide,  om 
Kirken  er  sand,  og  om  de  ting,  I  gør, 
har  betydning  for  jeres  liv?" 
Den  ene  af  de  unge  mænd,  der  be- 
tragtede sig  som  agnostiker,1  stand- 
sede brat  op  ved  dette,  men  til  sidst 
gik  han  ind  på  at  gøre  det  for  eksperi- 
mentets skyld,  han  ville  godtage  dette 
grundlag,  at  der  er  en  Gud,  og  ville 
påkalde  denne  Gud  for  at  få  det  lys 
og  den  kundskab,  han  søgte. 
Jeg  spurgte  dem,  om  de  de  næste  tre 
måneder  ville  afholde  sig  fra  at  drik- 
ke, ryge  og  bruge  stoffer.  Skønt  dette 
fremkaldte  en  del  ophidselse,  beslut- 
tede de  at  gøre  det. 
Jeg  spurgte  dem,  om  de  ville  beslutte 
sig  til  de  næste  tre  måneder  at  holde 
sig  moralsk  rene  og  i  overensstem- 
melse med  de  principper  for  dyd,  som 
Frelseren  lærte.  De  sagde,  at  det  ville 
de.  Så  foreslog  jeg,  at  de  på  egen 
hånd  opstillede  et  skema  for  de  næ- 
ste tre  måneder  om  læsning  af  hele 
Mormons  Bog  fra  ende  til  anden,  — 
nogle  få  sider  hver  dag,  med  en  bøn 
for  hver  gang,  de  satte  sig  at  læse, 
om,  at  Herren  ville  velsigne  dem  til  at 
vide,  om  bogen  er  sand  og  faktisk 
kommer  fra  Ham.  Det  gik  de  ind  på. 
I  foregribelsen  af  det,  der  måske  ville 
ske  nu,  sagde  jeg:  „Nuvel,  hvis  I  får 
lyst  til  at  fortælle  jeres  venner  om  det 
her,  vil  deres  første  kommentar  sand- 


synligvis lyde:  ,Hold  da  op,  hvor  bror 
Dunn  har  snøret  jer.'  Sådan  vil  I  må- 
ske også  føle  det  nu  og  da  under 
dette  eksperiment;  men  lad  det  ikke 
afholde  jer  fra  at  gøre  det,  I  er  gået 
ind  på.  Hvis  I  mener,  at  det  kan  blive 
et  problem,  så  gem  det  i  baghovedet, 
og  fortsæt  forsøg  ærligt,  og  lad  dette 
tre-måneders  eksperiment  tale  for  sig 
selv."  Jeg  tilføjede:  „Hvis  tingene  går, 
som  de  skal,  vil  I  bemærke  visse  bi- 
resul  tater,  såsom  voksende  opmærk- 
somhed og  omsorg  over  for  jeres 
medmennesker  og  større  glæde  over 
og  hensyntagen  til  andre."  De  tog 
imod  udfordringen  og  gik  deres  vej. 
Selvfølgelig  var  det,  vi  virkelig  håbe- 
de på,  den  oplevelse,  som  ethvert 
medlem  har  ret  til  at  nyde,  og  alle 
andre  har  ret  til  at  modtage,  og  det 
er  den  kundskab,  der  stammer  fra  et 
personligt  vidnesbyrd.  Jeg  tror,  Brig- 
ham Young  har  beskrevet  det  bedst, 
idet  han  siger: 

„Ingen  anden  oplevelse,  der  kendes 
af  det  dødelige  menneske,  kan  sam- 
menlignes med  Helligåndens  vidnes- 
byrd eller  udsagn.  Det  er  så  kraftfuldt 
som  et  tveægget  sværd  og  brænder  i 
menneskets  bryst  som  en  fortærende 
ild.  Det  tilintetgør  frygt  og  tvivl  og 
efterlader  i  deres  sted  aldeles  ubetin- 
get og  uigenkaldelig  viden  om  sand- 
heden af  et  princip  eller  en  ting  .  . ." 
„Dette  samme  vidnesbyrd  har  støttet 
trofaste  hellige  indtil  nu  og  vil  være 
en  lygte  på  deres  sti  for  evigt.  Virk- 
ningen af  dette  vidnesbyrd  rækker 
opover  og  udenfor  alt  fysisk  eller  jor- 
disk og  gør  slægtskab  med  Gud  til 
en  bogstavelig,  levende  kendsgerning. 
Hver  fiber  i  både  legeme  og  ånd  rea- 
gerer på  det  vidnesbyrds  udsagn,  og 
sjælen  kender  og  lever  i  sandheden." 
Derfor,  I,  der  har  smagt  vandet  fra 
mange   brønde   blot  for  at  finde,   at 


sjælens  uudslukkelige  tørst  driver 
dem  videre  i  søgen  efter  det,  der  brin- 
ger fred  og  næring  til  hjertet  —  I  — 
hvem  I  end  er,  medlem  eller  ikke- 
medlem  —  vil  I  komme  og  drikke  af 
denne  brønd  og  smage  og  prøve  og 
se,  om  ikke  I  har  fundet  livets  van- 
de, hvor  I  kan  drikke  for  jeres  sjæl 
og  ikke  tørste  mere,  men  fyldes  med 
glæde  og  den  sande  kundskab  om 
Jesus  Kristus  og  Hans  lærdomme  og 
formålet  med  jeres  eget  liv? 
Sammen  med  denne  indbydelse  giver 
jeg  jer  mit  vidnesbyrd  om,  at  jeg  ved, 
at  Gud  lever.  Jeg  ved,  Han  lever,  og 
at  Jesus  Kristus  er  vor  forløser  og 
Hans  Søn.  Joseph  Smith  har  set,  hvad 
Han  hævdede  at  have  set,  og  vi  har 
en  Guds  profet,  der  sidder  her  sam- 
men med  os  og  præsiderer  i  dag.  Jeg 
bærer  jer  dette  vidnesbyrd  i  Jesu 
Kristi  navn.  Amen.  O 


1     Agnostiker,    een    der   mener,    at   man    ikke   kan 
vide  noget  om  det,  der  ikke  kan  erfares. 

„Tør  dine  fødder  på  det  tæppe!"  formanede  Mark  Seve- 
rin, seniorpatruljefører  for  trop  108,  hver  af  drengene, 
efterhånden  som  de  trådte  ind  i  den  gamle  bjælkehytte, 
som  var  deres  spejderhus.  Marks  lyse  hud  dannede  en 
skarp  modsætning  til  hans  mørke,  velsoignerede  hår.  Hans 
spejderuniformsbukser  krøb  en  lille  tomme  nærmere  hans 
læg  hver  uge,  og  ærmerne  så  ud,  som  de  skrumpede. 
Men  det  syntes  spildt  at  købe  en  ny  uniform  nu,  da  han 
næsten  var  klar  til  forfremmelse.  Hvis  blot  han  kunne  få 
det  sidste,  af  det  der  krævedes  for  at  blive  bærer  af 
riddersnoren,  færdigt. 

Da  mødet  var  forbi,  blev  Mark  tilbage.  Joe  Palmer,  hans 
tropsfører,  sad  ved  bordet  og  ordnede  nogle  papirer. 
Han  kiggede  op  på  Mark.  „Hør,  Mark,  hvornår  vil  du  gå 
videre  med  dit  tjenesteprojekt?  Du  kan  jo  ikke  få  ridder- 
snoren uden." 

„Jeg  ved  det,"  svarede  Mark.  „Det  var  det,  jeg  gerne  ville 
tale  med  dig  om,  broder  Palmer.  Min  familie  og  jeg  har 
bestemt  os  med  hensyn  til  dette  tjenesteprojekt." 
„Godt.  Hvad  er  det?"  spurgte  Joe? 
„Jeg  vil  lege  julemand."  Mark  kunne  se  Joes  mund  åbne 
sig  i  forbavselse. 

„Du  er  for  mager,  mand.  Det,  du  i  virkeligheden  ønsker, 
er,  at  jeg  skal  gøre  det  for  dig.  Ikke  sandt?"  Joe  klappede 
sig  på  sin  brede  mave. 
Mark  lo:  „Det  havde  jeg  slet  ikke  tænkt  på." 
„Hvordan  har  du  tænkt  dig  at  skaffe  penge  til  sådan  no- 
get?" spurgte  Joe. 

„Hvordan  kunne  du  vide,  hvad  jeg  havde  i  sinde  at  gøre?" 
„Jeg  havde  tænkt  mig  at  leje  filmen,  „Tigerstierne." 
Måske  kunne  jeg  få  tilladelse  til  at  bruge  kulturhallen  i 


kirkebygningen.  Jeg  synes,  det  her  er  et  samfundspro- 
jekt,  fordi  de,  der  bor  her,  kan  være  med  til  at  gøre  en 
uselvisk  indsats  ved  at  støtte  filmen.  Her  er  et  eksem- 
plar af  nogle  billetter,  jeg  har  skrevet  på  maskine."  Bil- 
letten så  sådan  ud: 

Tigerstierne 

Second  Ward 

15.  december 

Foreslået  bidrag:  Voksne  kr.  5,00  —  Børn  kr.  2,50 

Mark  fortsatte:  „Jeg  havde  tænkt  mig  at  sælge  popcorn 
og  godter  for  at  få  flere  penge  ind.  Overskuddet  kunne 
skaffe  en  familie  en  jul.  Jeg  vil  lære  en  masse  ved  et 
tjenesteprojekt  som  dette." 

„En  hel  masse,"  indrømmede  Joe.  „Hvad  nu,  hvis  du  ikke 
har  held  med  dig  og  ikke  tjener  ret  mange  penge?" 
„Det  skal  simpelthen  lykkes.  Hvis  vores  trop  også  ville 
sælge  billetter  og  sætte  stole  op  og  hjælpe  med  at  sælge 
popcorn  og  godter  den  aften,  så  ville  de  få  del  i  projek- 
tet og  de  ville  komme  til  at  ofre  sig  nu  til  jul." 
„Hvad  med  en  familie  til  projektet?" 
„Mor  har  ringet  til  kommunalbestyrelsen  og  spurgt  efter 
trængende  familier.  Vi  kan  godt  få  een,"  svarede  Mark. 
„Du  er  vel  klar  over,  at  det  her  vil  koste  din  egen  jul," 
advarede  Joe. 

„Naturligvis.  Jeg  beder  ikke  om  noget  som  helst  til  mig 
selv.  Forstår  du,  jeg  har  aldrig  før  vidst,  at  der  var  men- 
nesker, der  ingen  jul  ville  få,  hvis  ikke  andre  træder  til." 
Joe  nikkede.  „Vi  vil  støtte  dig  helt  og  fuldt,  Mark.  Jeg  sy- 
nes det  er  en  storslået  ide,  du  har  fået." 
Der  var  travlhed  de  følgende  to  uger.  Selv  i  skolen  sad 

Mark  og  spekulerede  over  alle  de  småting,  der  skulle  ord- 
nes. Men  da  det  hele  var  overstået,  og  Mark  talte  over- 
skuddet, var  han  glad.  Han  havde  over  525  kroner  i  over- 
skud. Han  forbavsedes,  når  nogle  mennesker  i  Kirken 
trykkede  ham  i  hånden  og  sagde:  „Her  er  lidt  penge  til 
dit  projekt,"  eller  når  de  gav  noget  specielt  til  sagen. 
Kontoret  tildelte  ham  en  familie,  der  bestod  af  en  mor  og 
hendes  to  små  børn  —  en  dreng  på  4  og  en  pige  på  seks. 
Mark  og  hans  mor  tog  hen  og  besøgte  fru  Smith  for  at 
forhøre  sig  om  familiens  behov  til  jul.  Da  hun  tog  imod 
dem  i  døren,  kunne  hun  ikke  skjule  sin  skuffelse.  Hun 
gned  hånden  mod  panden.  „Jamen,  jeg  troede,  at  det  kun 
var  rige  folk,  der  gjorde  den  slags.  Og  så  har  de  sendt 
en  dreng!"  Det  lykkedes  hende  at  holde  tårerne  tilbage. 
„Jeg  er  sikker  på,  at  vi  kan  skaffe  Deres  børn  en  god  jul. 
Hvad  behøver  De?"  spurgte  fru  Severin.  Udstyret  med 
listen  gik  „julemanden"  i  arbejde. 

Julemorgen  vågnede   Mark  før  nogen   anden.   „Glædelig 
jul,  allesammen!"   galede  han.  Han  følte  sig  svimmel  af 


lykke.  Mens  familien  Severin  var  ved  at  lukke  pakker  op, 
ringede  telefonen.  Mark  tog  røret.  „Glædelig  jul!"  hilste 
han  muntert. 

„Julemand?"  spurgte  stemmen  prøvende. 
Mark,  der  genkendte  fru  Smiths  stemme,  svarede  „Ja." 
Tavshed  i  den  anden  ende.  Hjertet  sank  i  livet  på  ham. 
Havde  det  slået  fejl? 

„Jeg  — ."  Mere  tavshed.  Så  lød  det:  „Jeg  vil  bare  sige,  at 
der  er  en  dreng,  der  har  givet  os  den  dejligste  jul,  vi  no- 
gensinde  har  haft.   Hvordan   kan  jeg   nogensinde  takke 
dig?"  Mark  kunne  høre  fru  Smiths  børn  højrøstet  forlange 
at  få  lov  at  tale  med  ham.  Den  næste  halve  time  fortalte 
de  ham  ophidsede,  hvilken  dejlig,  dejlig  jul  det  her  var. 
Da  han  lagde  røret  på,  strålede  hans  brune  øjne.  „Død  og 
pine!  Det  her  er  den  bedste  jul,  jeg  nogensinde  har  haft. 
At  tænke  på  andre  og  gøre  noget  for  dem  —  selv  folk 
jeg  ikke  kendte  —  det  er  julens  sande  ånd!" 
To  uger  senere  sad  Mark  på  cementgulvet  i  spejderhyt- 
ten, mens  Joe  Palmer  lyttede  til  rapporten  om  hans  pro- 
jekt. Joe  spurgte:  „Hvad  mener  du,  du  virkelig  har  lært 
af  dette  foretagende,  bortset  fra  glæden  ved  at  give?" 
„Jeg  har  lært,  at  man  ikke  kan  udrette  noget  værdifuldt 
alene.  Det  krævede  en  indsats  fra  hele  min  familie  og 
fyrene  i  troppen." 
„Andre  ting?"  frittede  Joe. 

„Ja,  jeg  har  aldrig  før  forstået,  hvor  meget  Mor  hjælper 
mig  på  så  mange  måder.  Nu  ved  jeg,  hvorfor  en  spejders 
mor  altid  får  en  nål  sammen  med  sin  søn."  O 

Skal 


jeg  vandre 


Melvin  DeGraw  fattede  dyb  interesse 
for  Kirken,  fordi  han  kom  til  at  læse 
noget  antimormon  litteratur  på  et 
offentligt  bibliotek.  Han  blev  døbt  for 
seks  år  siden  og  er  nu  et  aktivt  med- 
lem af  St.  Louis  (Missouri)  First  Ward. 

Jeg  husker  kun  Jotun  meger  svagt  nu. 
Ligesom  årene  har  lagt  deres  slør 
over  mindet  om  hine  barndomsople- 
velser i  Midtnorge,  så  har  de  også 
forstærket  min  erindring  om  nogle  få 
begivenheder  for  så  mange  år  siden. 
De  små,  hvide  sneflager,  der  nu  fyger 
ved  mit  vindue,  minder  mig  om  Jotun 
og  den  jul  for  mange  år  siden. 
Det  var  i  1918,  og  vinteren  var  streng 
i  den  nordlige  dal  i  Jotun  i  Norge, 
hvor  min  far  stred  med  en  lille  gård. 
Skønt  gårdens  marker  aldrig  velsigne- 
des med  den  rige  jord,  der  findes  i 
overflod  på  vestlige  fastlande,  lykke- 
des det  os  at  få  det  til  at  løbe  rundt 
med  et  lille  høstudbytte.  Det  var  altid 
hårdt  arbejde,  og  vi  havde  ikke  megen 
luksus. 

Julen  var  en  dag,  vi  alle  utålmodigt 
så  frem  til.  Vi  begyndte  at  pynte  huset 
tidligt  i  december,  og  de  følgende 
uger  samledes  vi  rundt  om  klaveret 
for  at  synge  julesange.  Der  var  altid 
munterhed  og  glæde,  mens  ånden 
fra  vor  Messias'  fødselsdag  dvælede 
i  luften. 


Mens  vi  var  meget  små,  plejede  min 
søster  og  jeg  at  klippe  julepynt  til 
træet  og  få  alt  gjort  klart  til  den  store 
aften,  da  julemanden  ville  aflægge  sit 
natlige  besøg. 

Det  var  juleaften,  at  den  begivenhed, 
der  er  sunket  så  dybt  i  min  bevidst- 
hed, fandt  sted.  Jeg  var  ved  at  bære 
mælken  ud  af  stalden,  idet  jeg  gik 
rask  hen  over  den  nyfaldne  sne  hen 
imod  det  lillebitte,  klart  oplyste  hus. 
Luften  var  bitterlig  kold,  og  stjernerne 
tindrede  som  diamanter  gennem  det 
uhyre  sorte  over  mig. 
Pludselig  hørte  jeg  en  lyd,  en  svag, 
skarp,  knækkende  lyd,  der  gav  et 
ekko  gennem  dalen.  Jeg  stod  fastnag- 
let til  stedet  med  de  tunge  mælke- 
spande hængende  ved  min  side.  Nu 
kunne  jeg  ingenting  høre,  idet  stilhe- 
den opslugte  den  lille  afsats  og  den 
umådelige  dal.  Jeg  anstrengte  mine 
øren;  hver  fiber  i  min  krop  var  på  vagt 
over  for  enhver  lyd.  Da  jeg  havde 
stået  således  i,  hvad  der  syntes  en 
evighed,  kom  lyden  igen,  en  lille 
smule  tydeligere  end  første  gang. 
Det  var  en  knirkende,  knækkende  lyd, 
kun  et  ekko  fra  de  fjerne  tinder,  da 
den  nåede  mig. 

Skønt  jeg  aldrig  havde  hørt  den  lyd 
før,  vidste  jeg,  hvad  det  var:  Millioner 
af  tons  is,  der  var  ophobet  lag  på  lag 
gennem  årene,  gled  langsomt  ned  fra 
een  af  de  gigantiske  tinder! 
Jeg  sprang  ind  i  huset  med  et  hyste- 
risk hyl,  mens  ordene  kvaltes  i  min 
hals:  „Far,  isen  er  på  vej  ned!  Jeg 
hørte  den  knække  lige  nu.  Den  falder 
ned  i  dalen  og  slår  alle  mennesker 
ihjel!" 

Min  stemme  syntes  at  låse  sig  fast 
om  mig,  og  jeg  stoppede  brat,  idet 
mine  hænder  greb  om  ryggen  på  en 
stol.  Min  far  kom  roligt,  men  hurtigt 
hen  ved  siden  af  mig.  Han  tvivlede 
ikke  på,  hvad  jeg  havde  hørt.  Han 
kunne  se  det  af  det  forskrækkede  ud- 
tryk i  mit  ansigt.  Han  gik  hen  til  den 
åbne  dør  og  stod  tavs;  hans  ånde  blev 
synlig  i  stuen,  der  hurtigt  afkøledes. 
Da  han  vendte  sig  om  mod  os,  var 
hans  smukke  ansigt  langt  og  fortruk- 
kent,  og  hans  øjenbryns  lige  linier 
prægedes  af  bekymring.  Hans  enkle 
konstatering  var  afgørende:   „Det  er 


isen  på  Galdhopiggen.  Folk  i  dalen  må 
advares." 

Vi  vidste  alle,  at  skulle  isen  komme  i 
skred,  ville  den  rulle  som  en  lavine 
hærgende  gennem  dalen,  tilintetgø- 
rende alt  i  sit  grufulde  kølvand.  En 
sådan  katastrofe  var  indtrådt  året  før 
min  store  søster  blev  født,  og  begge 
min  fars  forældre  var  omkommet. 
Far  tænkte  hurtigt.  Tiden  var  kostbar, 
og  den  dybe  sne  ville  være  en  næs- 
ten uoverkommelig  hindring.  Han  kun- 
ne let  falde  i  en  af  de  foræderiske 
driver  af  løs  sne,  som  var  umulige  at 
få  øje  på  om  natten;  eller  han  kunne 
omkomme  sammen  med  folk  i  dalen, 
hvis  lavinen  kom,  inden  han  nåede 
tilbage. 

Vort  hus  lå  forholdsvis  sikkert  på  en 
lille  afsats,  med  dalen  nedenunder 
strækkende  sig  stejlt  syd  for  os.  Men 
der  var  ni  huse  i  dalen.  Far  ville  ad- 
vare hver  familie  og  foreslå  dem  at 
komme  med  op  til  afsatsen  sammen 
med  ham. 

Hele  den  lange  nat  sad  min  mor,  mine 
søskende  og  jeg  i  den  lille  stue,  tryl- 
lebundne af  det  flakkende  skær  fra 
lyset,  mens  det  fremkaldte  groteske 
skygger  på  væggen.  Nu  hørtes  lyden 
af  bristende  is,  idet  den  med  uregel- 
mæssige mellemrum  gav  genlyd  gen- 
nem dalen.  Den  gled  måske  en  tomme, 
måske  en  fod  ad  gangen.  Hvor  mange 
sekunder,  minutter  eller  timer  endnu, 
inden  katastrofen  ville  hjemsøge  dalen 
nedenunder? 

Da  daggryets  første  stråler  trængte 
gennem  ruden,  tænkte  vi  på  denne 
særlige  dag  —  juledag.  Og  vi  tænkte 
på  Far,  der  var  et  eller  andet  sted  i 
dalen,  Far,  der  ved  Guds  styrke  og 
magt  lededes  på  en  farlig  mission. 
Det  var  bitterlig  koldt,  og  himlen  var 
klar  og  skarp,  da  vi  til  sidst  samledes 
ved  døren  og  kunne  se  en  tynd  række 
mennesker,  der  langsomt  kom  gående 
hen  imod  os  ad  den  snedækkede  sti 
nedenfor.  Far,  med  ubarberet  ansigt, 
gik  forrest. 

Klokken  11.30  den  sabbatsmorgen 
syntes  hele  bjerget  Galdhopiggen  at 
tømmes  ned  i  dalen  med  en  buldren, 
der  ikke  ville  lade  andet  tilbage  efter 
sig  end  ødelæggelse.  Der  ville  ingen 
huse  blive  tilbage,  ingen  hjem  at  ven- 

de  tilbage  til;  men  folk  var  i  live.  Ja, 
det  var  jul!  Til  trods  for  ødelæggelsen 
glædede  vi  os  den  dag  og  takkede 
den  venlige  og  nådige  Gud,  der  havde 
sparet  vore  liv  ... 

Nu  rejser  jeg  mig  fra  stolen  og  går 
hen  til  vinduet,  hvor  jeg  betragter  et 
lille  snefnug,  der  sætter  sig  til  hvile 
på  ruden.  Tårerne  kommer  frem  i  mine 
øjne,  idet  mindet  om  den  begiven- 
hedsrige dag  atter  kommer  til  mig. 
Jeg  vender  mig  fra  vinduet,  og  mit 
hjerte  bliver  varmt.  Vort  juletræ  er 
ikke  stort  i  år.  Gaverne  til  vore  børne- 
børn venter  på  et  blive  åbnede  af  de 
blåøjede  unge  mennesker  julemorgen. 
Ungdommelige  og  uskyldige,  som  de 
er,  kender  de  endnu  ikke  til  vintre  i 
Jotun  for  mange  år  siden.  Men,  oh,  de 
vil  vide  det,  når  de  bliver  gamle  nok; 
for  dette  er  en  historie,  som  de  må 
gentage  for  deres  børn. 
Det  er  godt  for  et  menneske  at 
standse  op  og  genkalde  sig  sin  faders 
historier.  Det  bringer  ydmyg  glæde  og 
en  ånd,  der  vil  vare  længe  efter  at 
julens  minder  er  borte.  O 

Om  morgenen  på  sin  halvfjerdsers- 
fødselsdag  kiggede  Amelia  Wallace  i 
spejlet  og  så  en  gammel  kvinde.  Før 
mente  hun,  at  det  bare  var  dårlig  be- 
lysning, der  fik  hendes  ansigt  til  at  se 
så  rynket  og  hendes  hår  så  hvidt  ud. 
Men  da  hun  skyndte  sig  ud  i  det  solop- 
lyste  køkken  for  at  sikre  sig  ved  et 
kig  i  det  lille  spejl  ved  bagdøren,  fandt 
hun  det  samme  trist  udseende,  ældre 
menneske,  der  stirrede  tilbage  på 
hende. 

„Halvfjerds  år  gammel,"  hviskede 
hun.  „Hvordan  er  det  sket  så  hurtigt?" 
Hun  stod  stadig  der  ubevægelig  og 
stirrede  på  sit  spejlbillede,  da  hendes 
mand,  Harvey,  brasede  ind  gennem 
bagdøren. 

„Hvad  med  en  bid  morgenmad?"  sag- 
de han.  „Jeg  tror,  jeg  vil  lunte  over  til 
gartneriet  og  hente  et  par  æbletræer 
til  morgen.  Der  er  plads  til  tre  eller 
måske  fire  mere  langs  hegnet." 
Harvey  og  hans  æbletræer!  Han  syn- 
tes simpelthen  ikke  at  kunne  godtage 
den  kendsgerning,  at  deres  lille  plet 
jord  i  byen  ikke  kunne  frembringe  den 
samme  mængde  æbler,  som  deres 
gård  med  dens  store  frugthaver  havde 
frembragt. 

„Harvey,"  sagde  Amelie,  „det  er  min 
halvfjerdsers  fødselsdag." 
Harvey  blev  lang  i  ansigtet:  „Åh,  Ame- 
lia, det  må  du  undskylde.  Jeg  har  helt 
svedt  det  ud.  Jeg  har  ikke  engang 
taget  en  æske  chokolade  med  til  dig." 
Amelia  var  irriteret.    „Harvey,  jeg  er 

ligeglad  med  chokolade.  Kan  du  ikke 
forstå?  Jeg  bliver  halvfjerds  i  dag. 
Halvfjerds  år  gammel." 
Harvey  nikkede  uforstående.  „Nå,  ja," 
sagde  han,  „halvfjerds  plejer  at  kom- 
me efter  niogtres,  ikke?" 
„Harvey,"  sagde  Amelia  dæmpet,  „Jeg 
er  gammel." 

Harvey  gik  tæt  hen  til  hende  og  så 
hende  ind  i  ansigtet.  „Jeg  synes  ikke, 
du  ser  gammel  ud,"  sagde  han.  „Jeg 
vil  tro,  du  skulle  være  god  for  en 
femogtyve,  måske  tredive  år  endnu." 
Ved  en  anden  lejlighed  ville  hun  have 
leet  og  klappet  ham  på  hånden  eller 
kysset  ham  på  hans  usædvanligt  glat- 
te kind.  Nu  vendte  hun  sig  imidlertid 
bare  bort  og  sagde:  „Jeg  koger  dine 
æg. 

Mens  hun  tilberedte  maden,  vaskede 
Harvey  rask  sine  hænder  og  dækkede 
bord  til  dem  begge,  alt  imens  han 
snakkede  om  sin  planer  for  flere  æb- 
letræer. 

„Du  ved,  ham  Bill  fra  produktionsaf- 
delingen i  Cullens  forretning?"  spurg- 
te han.  „Han  sagde,  at  han  ville  købe 
alle  de  æbler,  jeg  kommer  med.  Han 
siger,  at  mine  æbler  er  de  bedste  her 
på  stedet.  Kunderne  spørger  efter 
dem."  Der  sporedes  en  tone  af  stolt- 
hed i  hans  stemme.  „Jeg  regner  med, 
at  hvis  jeg  planter  lidt  flere  træer,  vil 
jeg  om  nogle  få  år  kunne  frembringe 
nok  til  at  lave  en  særlig  emballage." 
Amelia  lyttede  bare  til  hans  snak. 
Hvordan  kunne  han  tænke  i  perioder 
på  fire  eller  fem  år  til?  Kunne  han  ikke 
indse,  at  han  nu  var  femoghalvfjerds 
år  gammel,  og  at  han  til  den  tid  ville 
være  næsten  firs? 

Amelia  talte  næsten  ikke,  mens  de 
spiste  morgenmad;  men  Harvey  havde 
masser  at  sige.  Amelia  var  glad,  da 
han  til  sidst  tog  afsted  til  gartneriet, 
idet  han  sagde:  „Jeg  tror,  jeg  vil  tage 


Et  spørgsmål  om  retning 


et  halvt  dusin  nye  rosenbuske  med  til 
din  have.  Det  er  en  bedre  fødsels- 
dagsgave end  chokolade.  Du  kan  glæ- 
de dig  over  roserne  i  årevis." 
Hun  kiggede  efter  ham,  mens  han 
fløjtende  spadserede  ned  ad  stien  i 
retning  af  den  ramponerede,  lille  last- 
bil. Han  havde  insisteret  på  at  beholde 
lastbilen,  da  de  solgte  gården.  Hans 
gang  var  rask,  og  hans  opløbne  krop 
var  stadig  sej  og  rank  som  en  fornæg- 
telse af  den  rheumatisme,  hun  vidste, 
undertiden  plagede  ham. 
Jeg  kan  simpelthen  ikke  holde  al  den 
fomøjethed  ud  i  dag.  Tænkte  Amelia 


ved  sig  selv.  Jeg  går  over  og  besøger 
Dora.  Hun  kunne  være  sikker  på  me- 
dynk fra  Dora.  Dora  havde  et  tykt  al- 
bum med  fotografier,  der  gjorde  det 
let  at  huske  den  tid,  da  de  var  unge 
og  kønne. 

Dora  blev  glad  ved  at  se  hende.  „Jeg 
sad  netop  og  tænkte  på  dig,  Amelia," 
sagde  hun,  mens  hun  førte  sin  gæst 
ind  i  den  mørklagte  dagligstue.  Sæd- 
vanligvis generede  det  Amelia,  at 
Dora  altid  havde  sine  rullegardiner 
trukket  ned,  men  i  dag  passede  det 
til  hendes  stemning. 
„Jeg  har  læst  i  avisen  hjemmefra,  at 


Arthur  Bronson  er  kommet  tilbage  på 
besøg,"  fortsatte  Dora,  „og  jeg  sad 
og  mindedes  dengang,  han  var  vores 
engelsklærer  i  gymnasiet  og  alle  vi 
piger  var  varme  på  ham.  Der  står  i 
avisen,  at  det  var  det  første  sted,  han 
underviste,  så  han  er  nok  kommet 
tilbage  for  at  se,  hvor  han  fik  sin 
start." 

„Åh,  jeg  husker  ham  så  godt,"  sagde 
Amelia  smilende.  „Vi  fik  lært  så  meget 
engelsk  det  år,  fordi  vi  gerne  ville 
gøre  ham  tilpas.  Han  var  så  smuk." 
Dora  stak  hånden  ned  i  en  stak  aviser 
og  trak  een  ud.  „Se  på  ham  nu,"  sag- 
de hun. 

Det  billede,  Amelia  så  på,  forestillede 
en  gammel  mand,  nedbøjet  og  grå,  og 
hvis  eneste  smukke  træk  var  hans 
endnu  strålende,  mørke  øjne.  Amelia 
var  nedslået. 

„Han  har  vel  nok  forandret  sig,  synes 
du  ikke?"  sagde  hun. 
Dora  nikkede  dystert.  „Jeg  kunne 
have  grædt,  da  jeg  så  hans  billede. 
Jeg  kan  bedst  lide  at  huske  ham  ung 
og  romantisk,  som  da  elle  pigerne  i 
klassen  troede,  de  var  forelskede  i 
ham.  Vent  lige  lidt.  Jeg  skal  lige  finde 
billedet  fra  vores  afslutning.  Der  må 
han  være  med  på,  siden  han  var  vores 
klasselærer." 

Dora  bladede  i  sit  album,  indtil  hun 
nåede  billedet,  hun  søgte,  billedet  af 
Melton  Gymnasiums  III  g-klasse  med 
sine  treogtyve  elever.  „Se  på  os  alle- 
sammen. Vi  var  allesammen  unge." 
Amelia  så  grundigt  på  den  unge  læ- 
rers smukke  ansigt  og  derpå  på  de 
andre  ansigter,  nogle  smilende,  nogle 
alvorlige.  Hendes  eget  var  drømmen- 
de med  et  fjernt  blik  i  øjnene  og  et 
lille  smil  på  læberne.  Hun  prøvede  et 
øjeblik  et  genkalde  sig  de  tanker, 
som  den  attenårige  pige  havde  haft 
for  over  halvtreds  år  siden,  men  pigen 

var  ligesom  en  anden  person,  og  den 
halvfjerdsårige  kvinde,  hun  var  blevet 
til,  kunne  ikke  huske  det.  Hun  havde 
sansynligvis  stået  og  bygget  luft- 
kasteller til  sin  smukke,  unge  lærer, 
tænkte  Amelia  og  følte  sig  højt  hævet 
over  den  skøre,  unge  pige,  hun  havde 
været. 

Hendes  øjne  undersøgte  gruppen  af 
ansigter  for  at  finde  Doras,  og  hun 
fandt  hende  stående  ved  siden  af  Bill 
Knowlton,  der  nogle  få  år  senere  skul- 
le blive  hendes  mand.  Doras  og  Bills 
ansigter  var  alvorlige. 
„Kan  du  huske,  hvad  du  tænkte  på 
den  dag?"  spurgte  Amelia  pludseligt. 
Dora,  der  sad  bøjet  over  albummet, 
nikkede.  „Bill  og  jeg  havde  talt  om, 
hvordan  den  bedste  tid  i  vort  liv  var 
slut  nu,  da  vi  gik  ud  af  gymnasiet." 
Amelia  lo  lidt.  „Sjovt  at  du  skule  tæn- 
ke det,  når  der  lå  så  meget  forude." 
Dora  nikkede.  „Men  nu  er  det  forbi 
altsammen."  Hun  gravede  et  lom- 
metørklæde frem  af  sin  forklædelom- 
me og  tørrede  sine  øjne.  Dora  fandt 
altid  noget  at  græde  over.  „Åh  Ame- 
lia, jeg  ville  ønske,  vi  kunne  gå  tilbage 
til  den  tid,  da  vore  børn  var  små.  Eller 
da  de  voksede  op  og  gjorde  så  man- 
ge ting.  Det  var  den  bedste  tid,  ikke?" 
Amelia  tænkte  tilbage  over  sit  brede 
åremål.  Det  ville  være  svært  at  sige, 
hvilken  tid  der  var  den  bedste.  „Der 
har  været  gode  tider  hele  vejen,"  sag- 
de hun.  „Selv  da  vi  havde  for  meget 
arbejde  og  for  få  penge."  Ja,  selv  de 
år  havde  været  gode.  Det  var  sjovt  at 
tænke  tilbage  på  dem;  men  Amelia 
var  slet  ikke  sikker  på,  at  hun  ville 
bryde  sig  om  at  gøre  det  hele  om. 
Da  de  gennemlevede  det,  havde  de 
altid  tænkt  frem  til  den  tid,  da  livet 
ville  blive  bedre  og  nemmere,  så  hvad 
skulle  formålet  være  med  at  tage  til- 
bage? 

„Dora,"  sagde  hun,  „vidste  du,  at  det 
er  min  halvfjerdsers  fødselsdag  i 
dag?" 

„Åh,  nej,"  sagde  Dora,  som  havde 
nogen  netop  fortalt  hende,  at  taget 
var  faldet  ned.  „Så  bliver  jeg  halv- 
fjerds næste  måned."  Hun  rystede  på 
hovedet  og  gentog  så  de  tanker,  Ame- 
lia selv  havde  tænkt  tidligere  på  da- 
gen. „Åh,  Amelia,  hvordan  er  vi  kom- 


met hertil  så  hurtigt?  Det  synes,  som 
var  det  i  går,  at  vi  gik  ud  af  gymna- 
siet." Hun  krummede  ryggen  over 
albummet  igen.  „Se  på  alle  os  der. 
Vi,  der  troede,  at  vi  skulle  udrette 
noget  stort  i  verden."  Hun  sukkede. 
„Der  er  vel  ingen  af  os,  der  nogensin- 
de er  nået  ret  højt.  Og  nu  er  det  for 
sent." 

Amelia  rettede  sig  op.  „Dora,  hvordan 
kan  du  sige,  at  vi  aldrig  er  nået  ret 
højt?  Måske  er  der  ingen  af  os,  der 
nogensinde  har  fået  vort  navn  på 
forsiden  af  avisen,  men  vi  har  levet  et 
godt  liv,  skabt  gode  familier.  Se  også 
på  hvad  vore  børn  er  nu  —  din  søn 
Bill,  der  er  ved  at  blive  berømt,  og 
min  David,  og  alle  de  andre,  der  klarer 
sig  så  godt.  Jeg  kan  godt  lide  at  rose 
mig  lidt  af,  at  jeg  har  givet  dem  en 
god  start  på  de  baner,  de  valgte,  selv 
om  jeg  ikke  har  gjort  andet  end  at 
stoppe  dem  med  kærlighed  og  hjem- 
mebagt brød.  Se  så  Arthur  Bronson 
og  alle  de  liv,  han  har  påvirket  i  de  år, 
han  underviste."  Og  hvad  det  angår 
med  at  det  skulle  være  for  sent,  tænk- 
te Amelia,  så  arbejder  Harvey  stadig 
løs  i  sin  frugthave  og  skaffer  sig  en 
lille  beskeden  berømmelse  som  en 
dygtig  frugtavler. 


Da  hun  kom  til  at  tænke  på  Harvey, 
fik  hun  pludselig  lyst  til  at  tage  hjem. 
„Jeg  må  hellere  gå  nu,  Dora,"  sagde 
hun.  „Harvey  kommer  snart  hjem,  og 
så  vil  han  undre  sig  over,  hvor  jeg  er 
henne." 

Dora  spadserede  sammen  med  hende 
ned  til  havelågen.  „Bill  bliver  ked  af, 
at  han  ikke  nåede  at  hilse  på  dig," 
sagde  hun.  „Han  går  og  bliver  så 
ensom.  Han  spadserede  sig  en  tur  nu 
til  morgen.  Det  ser  simpelthen  ikke 
ud  til,  at  han  kan  finde  på  noget  at 
lave.  Han  sidder  bare  og  ønsker,  at 
han  kunne  arbejde,  som  han  plejede 
at  gøre."  Hun  vinkede,  mens  Amelia 
begyndte  at  gå  ned  ad  gaden.  „Kom 
snart  igen." 

Amelia  kom  hjem  før  Harvey.  Hun 
kunne  knap  vente  på  at  høre  hans 
muntre  fløjten.  Hvad  var  det  hos  ham, 
der  virkede  så  ungt,  når  Dora  og  Bill 
—  og  ligeledes  hun  selv  —  virkede 
så  gamle?  Var  det  bare  hans  munter- 
hed? Hvorfor  var  han  så  munter? 
Da  hun  hørte  den  tøffende  lyd  af  hans 
lastbil,  gik  hun  ud  for  at  møde  ham. 
„Jeg  har  fået  nogen  roser  til  dig,  som 
du  virkelig  vil  synes  om,"  råbte  Har- 
vey, mens  lastbilen  rystende  gik  i  stå. 
„Slyngroser."  Han  åbnede  den  piben- 
de dør  og  steg  ud.  „Amelia,  kan  du 
huske,  hvordan  du  altid  ønskede  dig 
en  hytte  af  roser?  Godt,  nu  bygger 
jeg  en  ramme  der  i  det  sydøstlige 
hjørne  og  planter  slyngroserne  hele 
vejen  rundt  om  den.  Om  nogle  få  år 
kan  du  sidde  derinde  omgivet  af  roser 
til  alle  sider. 

Så,  nu  begyndte  han  igen  at  tænke  på 
årene,  der  lå  forude. 
„Det  bliver  dejligt,  Harvey."  Hun  så 
til,  mens  han  tog  rosenbuske  og  æb- 
lestiklinger ned  fra  bilens  lad.  „Har- 
vey, tænker  du  nogensinde  på  den- 
gang, da  vi  var  unge?" 
„Ikke  ret  tit,"  sagde  han,  idet  han 
snuppede  sin  trillebør  og  læssede 
den  med  planter.  „Jeg  har  for  travlt 
med  at  tænke  på  alt  det,  jeg  skal  ha- 
ve gjort  nu."  Harvey  greb  om  hånd- 
tagene på  trillebøren  og  skubbede 
den  afsted  ned  mod  hans  lille  frugt- 
have. 

Der  var  det.  Det  var  det,  der  gjorde 
forskellen.    Harvey    så    fremad;    han 

fandt  ting,  han  kunne  gøre  nu,  og  ting, 
han  kunne  glæde  sig  til  at  gøre,  mens 
Dora  og  Bill  og  hun  selv  så  sent  som 
nu  i  dag  så  tilbage  på  fortiden,  på  de 
ting,  der  allerede  var  sket.  Det  var 
det  at  tænke  fremad,  der  havde  gjort 
livet  interessant,  da  de  var  unge. 
Måske  var  en  væsentlig  del  af  det  at 
føle  sig  gammel  eller  ung  et  spørg- 
smål om  retning,  om  hvilken  vej,  man 
sa. 


Hun  smilede,  mens  hun  lyttede  til 
Harveys  fløjten.  Hun  havde  selv  lyst 
til  at  fløjte.  Der  var  stadig  et  par  ting, 
hun  tænkte  på  at  udføre.  Det  første 
var  at  få  plantet  de  rosenbuske,  så 
hun  kunne  glæde  sig  til  at  sidde  i  sin 
rosenhytte,  omgivet  af  roser  på  alle 
sider. 

„Hvad  galt  skulle  der  være  ved  at 
være  halvfjerds?"  sagde  Amelia  højt. 
Hun  greb  om  bakspejlet  på  den  lille 


lastbil  og  indstillede  det,  så  hun  kun- 
ne betragte  sit  spejlbillede,  der  smile- 
de til  hende.  Håret  var,  skønt  hvidt, 
blødt  og  skinnende,  og  øjnene  glim- 
tede i  det  blussende  ansigt. 
Jamen,  jeg  ligner  da  slet  ikke  een  på 
halvfjerds,  tænkte  Amelia.  Overhove- 
det ikke.  Jeg  kunne  når  som  helst  gå 
for  at  være  femogtres.  O 


FLIPPERNE 

AF  H.  C.  ANDERSEN 
Der  var  engang  en  fin  kavaler,  hvis 
hele   bohave  var   en   støvleknægt   og 
en  redekam,  men  han  havde  de  dej- 
ligste flipper  i  verden,   og  det  er  om 
flipperne,  vi  skal  høre  en  historie.  De 
var  nu  så  gamle,  at  de  tænkte  på  at 
gifte  sig,  og  så  traf  det,  at  de  kom 
i  vask  med  et  strømpebånd. 
„Nej,"   sagde  flipperne,   „nu  har  jeg 
aldrig  set  nogen  så  slank  og  så  fin,  så 
blød    og    så    nysselig.    Må    jeg    ikke 
spørge  om  Deres  navn." 
„Det  siger  jeg  ikke,"  sagde  strømpe- 
båndet. 

„Hvor   hører    De   hjemme?"    spurgte 
flipperne. 

Men  strømpebåndet  var  så  undselig 
af  sig  og  syntes,  at  det  var  noget  un- 
derligt at  svare  på. 
„De  er  nok  livbånd,"  sagde  flipperne, 
„sådan  indvortes  livbånd  —  jeg  ser 
nok,  De  er  både  til  nytte  og  stads, 
lille  jomfru." 

„De  må  ikke  tale  til  mig,"  sagde 
strømpebåndet,  „jeg  synes,  jeg  har  slet 
ikke  givet  anledning." 
„Jo,  når  man  er  så  dejlig  som  De," 
sagde  flipperne,  „det  er  anledning 
nok."  —  „Lad  være  at  komme  mig 
nær,  sagde  strømpebåndet.  „De  ser  så 
mandfolkeagtig  ud." 
„Jeg  er  også  en  fin  kavaler,"  sagde 
flipperne,  „jeg  har  støvleknægt  og 
redekam."  Det  var  nu  ikke  sandt,  det 
var  jo  hans  herre,  der  havde  dem, 
men  han  pralede. 

„Kom  mig  ikke  nær,"  sagde  strømpe- 
båndet, „det  er  jeg  ikke  vant  til." 
„Snerpe,"  sagde  flipperne,  og  så  blev 
de  taget  af  vasken,   de  fik   stivelse, 


hang  på  stolen  i  solskin  og  blev  så  lagt 
på  strygebræt,  der  kom  det  varme 
jern. 

„Frue,"  sagde  flipperne,  „lille  enke- 
frue! Jeg  bliver  ganske  varm,  jeg  bli- 
ver en  anden  én,  jeg  kommer  helt  ud 
af  folderne,  De  brænder  hul  i  mig, 
uh!  Jeg  frier  til  Dem!" 
„Las,"  sagde  strygejernet  og  gik  stolt 
hen  over  flipperne,  for  det  bildte  sig 
ind,  det  var  en  dampkedel,  der  skulle 
ud  på  jernbanen  og  trække  vogne.  — 
„Las!"  sagde  det. 

Flipperne  flossede  lidt  i  kanterne,  og 
så  kom  papirsaksen  og  skulle  klippe 
flosset  af. 

„Oh,"  sagde  flipperne.  „De  er  nok 
første  danserinde.  Hvor  De  kan 
strække  ben.  Det  er  det  yndigste,  jeg 
har  set.  Det  kan  intet  menneske  gøre 
Dem  efter." 

„Det  ved  jeg,"  sagde  saksen. 
„De  fortjente  at  være  grevinde," 
sagde  flipperne.  „Alt,  hvad  jeg  har, 
er  en  fin  kavaler,  en  støvleknægt  og 
en  redekam  —  bare  jeg  havde  et 
grevskab!" 

„Frier  han?"  sagde  saksen,  for  den 
blev  vred,  og  så  gav  den  ham  et  or- 
dentligt klip,  og  så  var  han  kasseret. 
„Jeg  må  nok  fri  til  redekammen!  Det 
er  mærkeligt,  hvor  De  beholder  alle 
Deres  tænder,  lille  frøken,"  sagde  flip- 
perne. „Har  De  aldrig  tænkt  på  for- 
lovelse?" 

„Jo,  det  kan  De  nok  vide,"  sagde  re- 
dekammen, „jeg  er  jo  forlovet  med 
støvlenægten." 

„Forlovet?"  sagde  flipperne,  nu  var 
der  ikke  flere  at  fri  til,  og  så  forag- 
tede han  det. 

En  lang  tid  gik,  så  kom  flipperne  i 
kasse  hos  papirmølleren,  der  var  stort 


kludeselskab,  de  fine  for  sig,  de  grove 
for  sig  —  sådan  som  det  skal  være. 
De  havde  alle  meget  at  fortælle,  men 
flipperne  mest,  det  var  en  ordentlig 
pralhans. 

„Jeg  har  haft  så  frygtelig  mange 
mange  kærester,"  sagde  flipperne,  „jeg 
kunne  ikke  gå  i  ro. 
Jeg  var  nu  også  fin  kavaler  med  sti- 
velse. Jeg  havde  både  støvleknægt  og 
redekam,  som  jeg  aldrig  brugte.  De 
skulle  have  set  mig  den  gang,  set  mig, 
når  jeg  lå  på  siden.  Aldrig  glemmer  jeg 
min  første  kæreste,  hun  var  livbånd, 
så  fin,  så  blød  og  så  nydelig,  hun 
styrtede  sig  i  en  vandbalje  for  min 
skyld.  Der  var  også  en  enkefrue,  som 
blev  gloende,  men  jeg  lod  hende  stå 
og  blive  sort.  Der  var  den  første  dan- 
serinde, hun  gav  mig  den  flænge,  jeg 
nu  går  med,  hun  var  så  glubsk.  Min 
egen  redekam  var  forlibt  i  mig,  hun 
tabte  alle  sine  tænder  af  kærestesorg, 
ja,  jeg  har  oplevet  meget  af  den  slags, 
men  det  gør  mig  mest  ondt  for  strøm- 
pebåndet —  jeg  mener  livbåndet,  der 
gik  i  vandbaljen.  Jeg  har  meget  på 
min  samvittighed,  jeg  kan  trænge  til 
at  blive  til  hvidt  papir." 
Og  det  blev  de,  alle  kludene  blev  hvidt 
papir,  men  flipperne  blev  netop  til 
det  stykke  hvide  papir,  vi  ser  her, 
hvorpå  historien  er  trykt,  og  det  var, 
fordi  at  de  pralede  så  frygteligt  bag 
efter  af,  hvad  der  aldrig  havde  været. 
Det  skal  vi  tænke  på,  at  vi  ikke  bæ- 
rer os  lige  sådan  ad,  for  vi  kan  så- 
mænd aldrig  vide,  om  vi  ikke  også 
engang  kommer  i  kludekassen  og  bli- 
ver gjort  til  hvidt  papir  og  får  vor 
hele  historie  trykt  forpå,  selv  den 
allerhemmeligste,  og  må  så  selv  løbe 
om  og  fortælle  den  ligesom  flipperne. 

På  denne  tid  af  året  er  der  så  mange  ting,  der 
blander  sig  med  hverandre:  børn  —  uskyld,  for- 
ventning, eens  kære  —  hjemkomst,  lykke,  mun- 
ter og  fin  stemning,  undertiden  ensomhed  —  al- 
vorlige bekymringer,  gavmildhed  til  en  vis  grad, 
nogle  glimt  af  eens  bedre  jeg  og  så  meget  an- 
det ved  siden  af,  —  altsammen  blandet  med  et 
vist  mål  af  tilgivelse  og  glemsel  og  med  minder 
fra  de  forgangne  år,  der  dukker  op  og  blander 
sig  med  nutiden.  Oh,  forældre,  vi  beder  jer,  giv 
jeres  børn  gode  og  lykkelige  minder  —  ikke  så 
I  forvænner  eller  forkæler,  ikke  så  I  giver  dem 
alt,  hvad  de  får  lyst  til  —  men  minder  om  kærlig- 
hed, opmuntring,  fred  og  harmoni  og  lykke  i 
hjemmet  —  minder,  der  vil  blive  til  velsignelse 
og  opløftelse  i  deres  liv,  hvor  de  end  er,  altid  og 
for  bestandig.  Nuvel,  tiden  kommer  og  går  hur- 
tigt, og  det  gør  livet  også.  Åh,  lad  os  leve  med 
omvendelse  og  forbedring,  med  ærlighed  og 
ære  og  med  ligevægt  i  sind,  hjerte  og  ånd  — 
sammen  med  alt  det  materielle,  der  så  let  sprin- 
ger i  øjnene.  Man  kunne  selvfølgelig  ikke  tænke 
sig  en  jul  uden  Ham,  hvis  komme  den  minder 
om:  Fredsfyrsten,  Guds  Søn,  vor  Frelser  og 
Forløser,  om  hvem  vi  vidner,  at  Han  lever,  med 
en  sikkerhed  dybt  inde  fra  vore  sjæle.  „Jeg  ved, 
min  Forløser  lever."  (Se  Job  19:25)  Åh,  må  vi  al- 
drig nogensinde  glemme,  hvad  Gud  har  givet, 
eller  se  for  meget  på  vor  tids  vanskeligheder, 
men  gå  med  tålmod,  taknemmelighed  og  tro  ind  i 
fremtiden,  idet  vi  husker  disse  optimistiske,  rø- 
rende strofer  af  Longfellow1,  som  skrev  denne 
amerikanske  julesalme: 

Jeg  hører  juleklokken  kalde 

familierne  sammen  for  at  synge  julen  ind. 

Henrykt  og  yndigt  ordene  gentages 

om  fred  på  jord  og  godhed  mod  mennesker. 

Fortvivlet  jeg  bøjer  mit  hoved 

og  hvisker:  „Der  er  ingen  fred  på  jorden 

for  hadet  er  stærkt  og  sangen  forloren 

om  fred  på  jord  og  godhed  mod  mennesker." 

Da  lyder  klokkerne  højere  og  dybere: 
Gud  er  ikke  død,  ej  heller  Han  sover, 
Uretten  taber  og  retfærdigheten  sejrer 
med  fred  på  jord  og  godhed  mod  mennesker.2 


Henry  Wadsworth   Longfellow  —  amerikansk   digter  og    pro- 
fessor ved   Havard  University,    1807-1882. 
Den  amerikanske  julesalme:  „I  Heard  the  Bells  on  Christmas 
day",  af  Henry  Longfellow,   oversat  til  prosa. 

Fra  Missionens  Præsidentskab 


Kære  elskede  søskende! 
Vi  sender  jer  vore  bedste  juleønsker. 
Da  det  vil  være  den  sidste  jul  vi  tilbringer  sammen 
med  jer  her  i  Danmark,  havde  vi  tænkt  på,  at  vi 
gerne  ville  sende  jer  alle  et  personligt  brev,  men 
da  dette  er  umuligt,  besluttede  vi  at  skrive  et 
familiebrev  til  jer —  fordi  vi  føler  at  I  er  vor  fami- 
lie. Hvor  I  derfor  er  i  denne  juletid  bringer  dette 
brev  jer  vore  inderligste  hilsener  og  varmeste 
følelser  af  kristen  kærlighed. 
Derfor  siger  vi  til  jer  alle,  fra  Skagen  til  Sønder- 
borg, fra  Esbjerg  til  hele  Jylland  og  Fyn,  fra  Sla- 
gelse til  København,  fra  Helsingør  til  Nykøbing 
og  fra  Rønne  på  Bornholm  til  Færøerne  —  Gud 
velsigne  jer  og  lad  Kristi  Ånd  dvæle  i  vore  hjerter 
og  vore  hjem. 

Det  er  en  stor  velsignelse  for  os  at  kende  jer,  at 
dele  jeres  sorger  og  jeres  glæder,  jeres  tårer  og 
jeres  latter,  at  dele  jeres  vidnesbyrd  og  jeres  tro 
med  jer,  at  se  jer  møde  og  trodse  hver  dags 
problemer  med  resolut  sind,  med  tro  og  tillid  til 
hvert  skridt  på  vejen. 

På  denne  tid  af  året  er  det  naturligt  at  tænke  på 
vore  hjem  og  familier  og  kære  nær  og  fjern,  at 
være  dem  nær  i  ånd  og  i  tro,  at  vide  at  de  viser 


os  omsorg  og  kærlighed  og  støtte.  Derfor  hylder 
vi  vore  familier,  de  fædre  og  mødre  som  drager 
omsorg  for  deres  børn,  de  børn  og  børnebørn 
som  ærer  og  elsker  deres  forældre.  At  have 
det  privilegium  at  tilhøre  en  trofast  familie  er  en 
af  Herrens  største  velsignelser,  og  vi  er  så  stolte 
over  at  vide,  sammen  med  jer,  at  familier  er  evige, 
i  al  evighed. 

Vi  sender  særlige  hilsener  til  de  ældre,  disse 
storartede  mennesker,  som  har  tjent  så  godt  og 
nu  i  deres  livs  skumring  stadig  er  stærke  i  troen 

—  I  har  belært  os  så  godt  —  jeres  godhed  er  en 
del  af  os. 

Og  vi  hilser  enkerne  og  de  forældreløse,  Herren 
har  stor  kærlighed  til  jer  —  fortsæt  jeres  gode 
gerninger,  så  vil  jeres  liv  blive  fuldendt  og  lykke- 
ligt. 

Og  så  tænker  vi  på  børnene  med  deres  glade, 
søde  ansigter.  Kristus  elskede  dem,  thi  Han  sag- 
de: Lad  de  små  børn  komme  til  mig,  thi  Guds 
rige  hører  sådanne  til. 

Og  så  er  der  naturligvis  de  unge  med  al  ungdom- 
mens begejstring  og  spænding  —  vedbliv  at  bære 
sandhedens  banner,  vær  ikke  bange  for  at  være 
ærlige  og  kyske,  glæd  jer  over  at  efterleve  Evan- 
geliet, og  forsvar  altid  sandheden.  Vi  elsker  jer 
for  det  I  er. 
Og  nu  Julen:  Saml  jer  —  i  kirken  —  ved  firesides 

—  på  hjemmeaftenen  —  i  jeres  hjem.  Tak  Gud 
for  Julen  og  den  ånd  den  bringer  med  sig,  den 
ånd  at  give,  den  ånd  at  elske,  den  ånd  at  tilgive, 
den  ånd  at  forstå,  den  ånd  at  have  omsorg  —  det 
er  Kristi  Ånd. 

Må  denne  juletid  bringe  jer  glæde  og  lykke,  fordi 
I  elsker  alle  mennesker,  har  respekt  for  alle  gode 
mennesker  og  er  villige  til  at  efterleve  det  første 
og  største  bud.  Vedbliv  at  elske  Herren  din  Gud 
af  hele  dit  hjerte,  sjæl  og  sind  og  din  næste  som 
dig  selv.  Besøg  de  fattige,  de  nedbrudte,  enken, 
den  forældreløse.  Gør  godt  mod  dem,  som  mis- 
bruger jer,  døm  ikke,  men  tilgiv,  således  som 
Han  tilgav.  Tjen  som  Han  tjente,  så  vil  denne  jul 
blive  den  bedste  jul  I  har  haft,  fordi  Kristi  Ånd 
er  i  jeres  hjerter. 

Vort  største  ønske  er,  at  vi  kunne  gå  ind  i  jeres 
hjem  og  tilbringe  juleaften  sammen  med  jer, 
synge  med  jer,  le  med  jer,  lege  med  jer,  spise  og 
drikke  med  jer,  knæle  i  bøn  med  jer  for  at  takke 
Ham,  som  er  Giveren  af  alt  godt,  for  alle  de  vel- 

signelser  Han  giver  dette  dejlige  land  Danmark 
og  det  danske  folk,  og  de  allermest  velsignede 
er  I,  de  vidunderlige  danske  hellige.  Vedbliv  at 
tjene  hinanden,  så  vil  Han  bestandig  smile  til  jer. 
Tak  for  jeres  tålmodighed,  jeres  kærlighed,  jeres 
støtte  og  jeres  bønner. 

Præsident  og  søster  Paul  L  Pehrson 

P.S.  Kære  søskende! 

Søster  Pehrson  og  jeg  har  ladet  os  fotografere, 
og  alle,  som  ønsker  det,  kan  få  tilsendt  et  billede, 
hvis  I  blot  sender  os  et  par  ord  med  tydeligt  navn 
og  fuldstændig  adresse.  — 
Vi  holder  åbent  hus  for  alle  søskende  i  missions- 
hjemmet,  Dalgas  Boulevard  164,  København  F., 
mandag  den  27.  december  kl.  14-18. 


Vi  har  netop  modtaget  det 
sørgelige  budskab,  at 

Richard  L.  Evans 
af  de  Tolvs  Råd 

efter  nogen  tids  sygdom  er 

afgået  ved  døden 

i  Salt  Lake  City 

den  1.  november  1971. 


Jessie  Evans  Smith 
1902-1971 

„Det  er  ikke  til  at  måle  den  glæde  og  fryd,  søster 
Smith  bragte  ind  i  tilværelsen  for  dem,  som  kendte 
hende.  Velsignet,  som  hun  var,  med  en  smuk  stem- 
me og  en  tiltrækkende  personlighed  udstrålede  hun 
varme,  hvor  som  helst  hun  kom  hen."  Disse  ord, 
som  præsident  Richard  M.  Nixon  har  udtalt  til  ære 
for  Jessie  Evans  Smith,  vinder  genklang  hos  millioner 
af  mennesker  —  de,  der  kendte  hende  personligt,  så 
vel  som  de  utallige,  hun  kom  i  berøring  med  gennem 
sin   musik. 

Søster  Smith,  præsident  Joseph  Fielding  Smiths  el- 
skede hustru,  var  begavet  med  et  enestående  musik- 
talent og  en  usædvanlig  fin  sans  for  humor,  og  disse 
gaver  delte  hun  gavmildt  ud  af  hele  sit  liv,  hvad  der 
gjorde  hende  afholdt  af  mennesker  i  alle  aldre  og 
stillinger. 

Hun  blev  født  i  Salt  Lake  City  den  29.  december  1902 
som  syvende  barn  og  eneste  datter  af  Jonathan  og 
Janet  Buchanan  Evans.  Hendes  udsædvanlige  kon- 
traaltstemme  gjorde  sig  tidligt  bemærket;  hun  var 
nemlig  kun  femten,  da  hun  i  1918  blev  optaget  i  mor- 
monernes Tabernakelkor  og  hermed  indledte  en  for- 
bindelse, der  skulle  komme  til  at  spænde  over  mere 
end  et  halvt  århundrede. 

I  fire  år  —  fra  1923  til  1927  —  sang  hun  hoved- 
partierne i  the  American  Light  Opera  Company.  Men 
da  hun  skulle  beslutte,  hvorvidt  hun  ville  gå  videre 
med  et  seriøst  musikstudium  og  måske  en  karriere 
i  the   Metropolitan   Opera  Company,  vendte  hun  sig 


til  Herren  i  faste  og  bøn,  og,  ledet  af  løfter  i  sin 
patriarkaliske  velsignelse  („Din  stemme  skal  høres 
hjemme  og  i  udlandet  .  .  .  enhver  skjult  evne  hos  dig 
skal  bringes  til  udfoldelse  i  Mesterens  tjeneste"), 
vendte  hun  tilbage  til  hjemmet  for  at  påbegynde  en 
forretningskarriere,  for  frit  og  uden  vederlag  at  øse 
ud  af  sine  talenter. 

Jessie  Evans'  liv  fik  et  nyt  indhold,  da  hun  i  1938 
blev  gift  med  Joseph  Fielding  Smith,  som  dengang 
var  medlem  af  De  tolvs  Råd  og  enkemand  med  eleve 
børn.  Sammen  tjente  de  Herren,  idet  søster  Smith 
altid  var  ved  sin  mands  side  og  hjalp  og  støttede 
ham.  Hendes  stemme  hørtes  hjemme  og  i  udlandet, 
idet  hun  og  præsident  Smith  rejste  i  hele  verden  og 
besøgte  de  helliges  forsamlinger,  hvor  de  ofte  be- 
gejstrede med  smukke  duetter. 

Jessie  Evans  Smith  fik  mange  æresbevisninger  — 
belønninger  fra  førende  universiteter,  den  ærefulde 
Guldgleanerbelønning,  emblemer  og  hædrende  om- 
tale —  altsammen  givet  i  erkendelse  af  hendes  usæd- 
vanlige humor,  hendes  dybe  ydmyghed  og  åndelig- 
hed, varme  og  kærlighed  og  hengivenhed  for  sin 
mand,  for  Kirken  og  for  Herren. 

Da  døden  indhentede  søster  Smith  den  tredie  august 
1971  udtrykte  utallige  venner  og  beundrere  i  Kirken 
såvel  som  udenfor  i  forening  deres  kærlighed  til  og 
bønner  for  præsident  Smith  og  hans  familie.  Kirken, 
ja  verden,  er  blevet  mere  velsignet  ved  at  have 
kendt  hende. 

Den  bedste  julegave 

er  en  af  Kirkens  bøger  eller  et  abonnement  på  STJERNEN 
Katalog  Pris 

nummer  Titel  incl.  moms 

GB-1011  Bibelen,   stift  blåt  bind  Kr.    29,90 

GB-1022  Bibelen,  stift  kunstlæder,  guldsnit 

foroven  Kr.    62,10 

GB-1061  Det  Nye  Testamente,  stift  bind, 

billigbogsudgave  Kr.    14,95 

GB-1062  Det  Nye  Testamente, 

guldsnit  foroven  Kr.    25,30 

GB-1091  Bibelen,   blødt  kunstlæder, 

guldsnit,  indiapapir  Kr.    87,40 

GB-1093  Bibelen,  gedeskind,  guldsnit  Kr.  118,45 

GB-1096  Bibelen,  gedeskind,  guldsnit, 

overfald,    register  Kr.  117,10 

GB-1101  Det  Nye  Testamente,  bløda  bind, 

billigbogsudgave  Kr.      9,20 

GB-1131  Det  Nye  Testamente,  stor  skrift  Kr.    36,80 

GB-1230  Bibelen,  med  de  apokryf iske 

bøger,  stift  blåt  bind  Kr.    39,10 

GEA-01  EH      Mormons  Bog,  sort  bind  Kr.      3,75 

GEA-01  DH     Mormons  Bog,  hvidt  bind  Kr.      3,75 

GEA-04  „Trosartiklerne",  James  E.  Talmage       Kr.      6,35 

GEA-05  TRE-I-EN.  (Mormons  Bog,  Lære  og 

Pagter,  Den  Kostelige  Perle)  Kr.    40,25 

GEA-06  „Guds  Rige  Genoprettet", 

Carter  E.  Grant  Kr.    28,75 

GEA-07  „Hvem  er  Mormonerne?", 

Gordon  B.  Hinckley  Kr.      3,45 

GEA-11  Lære  og  Pagter  Kr.      7,50 

GEA-15  Den  Kostelige  Perle  Kr.      7,50 

GEA-15B        Den  Kostelige  Perle,  Bibelpapir  Kr.      9,80 

GEA-17  Profeten  Joseph  Smiths 

Lærdomme  Kr.      8,05 

GEA-17B         Profeten  Joseph  Smiths 

Lærdomme,  blødt  bind  Kr.      8,65 

GEA-18  „Et  stort  og  forunderligt  værk", 

LeGrand  Richards  Kr.    13,80 

GEA-20  Citater  Kr.      2,90 

GEA-26  „Den   Danske    Missions    Historie", 

Orson  B.  West  Kr.    19,55 

GED-09  „En  Advarsels  Røst" 

Parley  P.   Pratt  Kr.      8,35 

GEG-02  „Vejen  til  Fuldkommenhed", 

Joseph  Fielding  Smith  Kr.    25,00 

GEG-32  „Jesus  Kristus", 

James  E.  Talmage,  stift  bind  Kr.    34,50 

GEG-32  B        „Jesus  Kristus", 

James  E.  Talmage,  stift  bind  Kr.    34,50 

„Det  genfundne  Paradis", 

Halldor  Laxness  Kr.    35,00 

„Jamen,  Gud  er  jo  en  mand", 

Knud  Edsberg  Kr.    12,00 

GYA-73  Sange  Kr.    13,80 

GGA-12  Mapper  til  genealogiske  skemaer  Kr.    11,50 

HEG-03  „Mormonismen  i  Bilder",  (Norsk) 

Før  Kr.  21,15,  nu  Kr.    11,50 

Den  Skandinaviske  Stjerne,  solidt 

indbundet  med   ryg   og   hjørner  af 

skind,  guldpræg  i   ryg,  begrænset 

oplag.  Kr.    25,30 

Årgangene  1909,  1924,  1928,  1938, 

1939,  1940,  1941,  1942,  1943,  1944, 

1949,  1952 

Katalognummer  henholdsvis: 

GEA-209,  GEA-224,  GEA-228, 

GEA-238.  GEA-239,  GEA-240, 
GEA-241,  GEA-242,  GEA-243, 
GEA-244,  GEA-249,  GEA-252. 
Den    Danske    Stjerne,    solidt    ind- 
bundet i   pluviusin   med  guldpræg 
i  ryg,  begrænset  oplag.  Kr.    25,30 

Årgangene  1959,  1960,  1961,  1962 
Katalognummer  henholdvis: 
GEA-259,  GEA-260,  GEA-261 
GEA-262 

Den  Danske  Stjerne,  solidt  ind- 
bundet i  pluviusin  med  guldpræg 
i  ryg,  begrænset  oplag,  stort 
format  Kr.    51,75 

Årgangene  1963,  1964,  1965,  1966 
Katalognummer  henholdsvis: 
GEA-263,  GEA-264,  GEA-265 
GEA-266 

Grammofonplader  med 

Tabernakelkoret  (kun  i  stereo)  Kr.    49,50 

R  32  BLESS  THIS  HOUSE 

Indeholder  bl.a.:  Bless  this  House 
— ■  Holy  Art  Thou  — 
Panis  Angelicus 
R  33  BEAUTIFUL  DREAMER 

Indeholder  15  Stephen  Foster 
sange 
R  34  SING  INTO  GOOD 

Indeholder  12  sange,  der  er  kendt 
fra    Korets    radio-    og    TV-udsen- 
delser 
R  35  THE  OLD  BELOVED  SONGS 

Indeholder  bl.a.:  Annie  Laurie 
—  I  Need  The  Every  Hour  — 
Loch  Lomond 
R  36  JESUS,  JOY  OF  MAN'S  DESIRING 

Musik  af  Joh.  Seb.  Bach 
R  37  HALLELUJAH  CHORUS 

Musik  af  G.  F.  Håndel 
R  38  GREATEST  HITS,  VOL.  3 

Indeholder   13   nye  favoritter   med 
musik   af  Verdi,    Wagner,    Håndel, 
Tchaikowsky,  Sebelius  m.  fl. 
R  39  A  GERMAN  REQUIM  I/Il  (2  plader) 

Med  musik  af  Joh.  Brahms 
R  40  BEETHOVEN  — 

THE  NINTH  SYMPHONI 
„Den  niende"   Koret  synger  i  den 
dejlige  4.  sats,  An  die  Freude. 
Den  Danske  Stjerne,  års- 
abonnement Kr.    25,00 
(i  udlandet  $  3.50) 
Den  Danske  Stjerne,  halvårs- 
abonnement Kr.    13,00 
(Gavekort  kan  fås  uden  ekstra 
betaling) 
Ovenstående   bøger   og   grammofonplader  kan   bestilles  ved 
indsendelse   af   beløbet  på   postgirokonto   12  09  88,    Distribu- 
tions Centret,  Smedevangen  7,  3540  Lynge. 
Den    Danske    Stjerne   kan    bestilles   ved    indsendelse   af   be- 
løbet på  postgirokonto  333.38,  Jesu  Kristi  Kirke  af  Sidste  Da- 
ges  Hellige  eller  pr.  check  udstedt  til   Den  Danske  Stjerne, 
Priorvej  12,  2000  København  F. 

Anfør  venligst  på  talonen,  hvad  De  ønsker  og  husk  katalog- 
nummer. 
Alle  de  anførte  priser  er  incl.  moms. 

